Downloaded from YTS.MX
Official YIFY movies site: YTS.MX
‎(NETFLIX ขอเสนอ)
‎ครั้งหนึ่งฉันเคยเกือบจะแต่งงาน
‎เวนท์เวิร์ธได้ดวงใจของฉันไป
‎แต่เขาเป็นหนุ่มชาวเรือ ‎ไม่มียศหรือสมบัติพัสถานใดๆ
‎หัวใจฉันจึงถูกชักจูงให้ตัดขาดจากเขา
‎(สร้างจากนวนิยายของเจน ออสเต็น)
‎ตอนนี้ฉันเป็นโสดและเบิกบานสุดสะพรั่ง
‎วันๆ ดื่มแต่ไวน์ชั้นเลิศ
‎แช่อ่างน้ำอุ่นๆ
‎และนอนคว่ำหน้าบนเตียง
‎อย่างว่า เบิกบานสุดสะพรั่ง
‎จะต้องมีรักชวนฝันไปทำไม
‎เมื่อเรามี… ครอบครัว
‎(คฤหาสน์เคลลินช์)
‎คุณพ่อฉัน
‎ไม่เคยรังเกียจพื้นผิวที่สะท้อนเงาได้
‎ความฟุ้งเฟ้อหลงตน ‎คือคำที่บรรยายถึงท่านได้ตั้งแต่ต้นจนจบ
‎รวมถึงระหว่างนั้นด้วย
‎"เซอร์วอลเตอร์ เอลเลียต
‎เกิดเมื่อวันที่ 1 มีนาคม ปี 1760"
‎"ยอดบุรุษเลอค่า
‎ลือชื่อเรื่องสันกรามแกร่งเลอเลิศ"
‎คุณพ่อเป็นบุคคลเดียว
‎ซึ่งคุณพ่อรักและเคารพเทิดทูนที่สุด
‎คนเราจะหนีครอบครัวตัวเองได้เพียงสองทาง
‎ออกเรือนไป
‎หรือตายจาก
‎ทั้งสองทางนั้นดูเหมือนจะ ‎ไม่ได้มาถึงในอนาคตอันใกล้นี้
‎"เข้าพิธีวิวาห์ ‎เมื่อวันที่ 15 กรกฎาคม ปี 1784 กับเจน"
‎คุณแม่ฉันเอง
‎คิดถึงแม่จัง
‎"เจนถึงแก่กรรมในปี 1801
‎และให้กำเนิดบุตรีสามคนแก่เซอร์วอลเตอร์"
‎พี่น้องฉัน
‎"เอลิซาเบธ เลื่องชื่อเรื่องความงาม
‎และเป็นแสงเจิดจรัสผู้ก้าวหน้า ‎ทันสมัยที่สุดในซอเมอร์เซ็ต
‎เอลิซาเบธ พี่คนโต
‎"แมรี่ สมรสกับชาร์ลส มัสโกรฟ
‎ทายาทเจ้าของที่ดินอัปเปอร์ครอสอันสูงส่ง"
‎แมรี่ น้องคนเล็ก
‎"และแอนน์ เกิดเมื่อวันที่ 9 สิงหาคม ปี 1787"
‎และฉัน ลูกคนกลาง
‎รอยร้าวบนกระจกของพ่อ
‎น่าเสียดายที่เธอไม่มีอะไรโดดเด่น ‎ให้เราเขียนถึงเลย
‎- ขอบคุณที่พยายาม ‎- ยินดีอยู่แล้ว
‎พี่ก็ว่าจะตัดชื่อเธอออกไป ‎แต่คุณพ่อกลัวคนนึกว่าเธอตายไปแล้ว
‎- มาเก็บหนี้ ‎- คุณพ่อคะ
‎เรื่องเดียวที่คุณพ่อรักยิ่งกว่าตัวเอง ‎คือการใช้เงินสุรุ่ยสุร่าย
‎สักวันหนึ่งมันย่อมจะหมดไปเป็นธรรมดา
‎- พ่อคะ ‎- พ่อถังแตกแล้ว เจ้าหญิง
‎หมดเวลาเล่นแล้ว
‎ขวัญเอยขวัญมา เซอร์วอลเตอร์
‎ครั้งหนึ่งในชีวิตหลายคนก็เคยเป็นหนี้
‎คุณต้องรัดเข็มขัด
‎คุณไม่มีทางเลือก
‎ฉันเขียนแผนการเงินอย่างดีมาให้ ‎เน้นการลดละเลิก
‎ขอเชิญพบเพื่อนรักของคุณแม่ฉัน ‎ผู้กล้าพูดความจริงโดยไม่หวั่นเกรง
‎เลดี้รัสเซลถือเป็นหน้าที่
‎ต้องให้คำแนะนำฉันทุกเรื่องแทนคุณแม่
‎หลักแหลมและพึ่งพาได้เสมอ
‎ยกเว้นแค่เรื่องสำคัญเดียว
‎บางคนไม่มีบ้านจะอยู่หรืออาหารจะกินด้วยซ้ำ
‎ลองเปรียบเทียบให้ดีเถอะครับ
‎มิสเตอร์เชพเพิร์ด
‎ถ้าผมสนใจอยากได้มุมมองใหม่ๆ ‎ด้วยการคิดถึงคนจน
‎ผมคงถามค่าบริการของช่างตัดผมคุณไปแล้ว
‎อย่าขอให้ผมเปลี่ยนอะไรด้วยการมองต่างมุม
‎มองทุกอย่างจากมุมของผมนี่ ‎แล้วค่อยเปลี่ยนมันให้แตกต่างจากเดิม
‎เราอาจจะแค่ต้องเลิกให้บริจาค
‎เราบริจาคด้วยรึ
‎เจนจะต้องอับอาย
‎เจนขอให้ฉันปกป้องลูกๆ ‎จากความมือเติบเกินตัวของคุณพ่อ
‎แต่ฉันกลับล้มเหลว
‎ความโอหังของคุณจะทำให้ลูกทุกคนหมดตัว
‎คุณพ่อคะ
‎ชื่อเสียงที่แท้จริงมาจาก
‎จิตใจที่สัตย์ซื่อถือคุณธรรมและมีเมตตา
‎ยอมรับภาระหน้าที่ในการดูแลทุกข์สุขของผู้อื่น
‎แอนน์ เราคุยเรื่องที่มีแก่นสารกันอยู่
‎ตามให้ทันหน่อย
‎ลดค่าใช้จ่ายแล้วย้ายไปอยู่ที่อื่น ‎ที่ย่อมเยากว่านี้ไหมครับ
‎เมืองบาธก็ดีนะ
‎สปาที่นั่นจะช่วยบำรุงผิวคุณได้ดีด้วย
‎แล้วคฤหาสน์เคลลินช์ล่ะ
‎วันก่อนผมเพิ่งเจอทหารเรือรวยๆ คนหนึ่ง
‎เขาจะยอมจ่ายค่าเช่าอย่างงาม ‎ให้คฤหาสน์อย่างเคลลินช์
‎ผมไม่ยอมให้ทหารเรือมาอยู่ในบ้านนี้เด็ดขาด
‎- พวกนั้นหน้าตาดูไม่ได้สักคน ‎- นายพลครอฟท์ก็หล่อใช้ได้นะ
‎นายพลรึ ราชนาวีอังกฤษมีสิทธิ์อะไร
‎แต่งตั้งคนไม่มีหัวนอนปลายเท้า ‎ด้วยยศที่ไม่สมควรจะได้
‎พระเจ้าเท่านั้นที่มีสิทธิ์ประทานยศ
‎ตำแหน่งจะมีค่าอะไร ‎หากต้องพิสูจน์ตัวเองเพื่อให้ได้มา
‎ทุกอย่างจะมีประโยชน์อะไร ‎หากต้องพิสูจน์ตัวเองเพื่อให้ได้มา
‎นายพลครอฟท์เป็นสุภาพบุรุษชั้นดี
‎ภรรยาเขาเล่าว่ามีน้องชาย ‎ซึ่งเคยอยู่กับเราเมื่อหลายปีก่อน
‎คนน้องก็เป็นนายทหารเรือ
‎ชื่ออะไรนะ เวลลิงตันหรือเปล่า
‎เวเธอร์ส วิสโลว์
‎หมายถึงเวนท์เวิร์ธหรือคะ
‎- เวนท์เวิร์ธ ใช่ ‎- แอนน์หลานรัก
‎ที่จริงฉันก็จำคนที่คุณพูดถึงแทบไม่ได้แล้วค่ะ
‎- คุณว่าอากาศที่บาธจะดีต่อผิวของผมจริงรึ ‎- แน่นอนค่ะ
‎ใช่
‎คนดีจ๊ะ ผ่านมาตั้งเจ็ดปีแล้วนะ
‎แปดค่ะ
‎เธอคงไม่ได้ยังรู้สึก…
‎รู้สึกค่ะ
‎เฟรดริก เวนท์เวิร์ธเป็นคนเดียว
‎นอกจากคุณกับคุณแม่
‎ที่เห็นตัวตนของฉันจริงๆ
‎และเข้าใจฉัน
‎และรักฉัน
‎- เขาเป็นคนเดียวที่ฉันอยาก… ‎- แลกนามบัตรนัดเจอกัน
‎ใช้คำได้ดีค่ะ
‎คุณโกหกเมื่อพูดว่า ‎เวลาจะเยียวยาความปวดใจของฉัน
‎เธอโกรธฉัน
‎ฉันโกรธตัวเอง
‎ที่… ถูกจูงใจ
‎เพราะตอนนั้นฉันไม่เข้าใจ ‎อย่างที่เข้าใจแจ่มแจ้งแล้วตอนนี้
‎ฉันคงมีความสุขกว่านี้มากนัก ‎หากรักษาเขาไว้
‎แทนที่จะปล่อยเขาไป
‎ขอโทษนะ อันที่จริง ‎การแต่งงานสำหรับผู้หญิงเป็นธุรกิจ
‎มันชี้เป็นชี้ตายความปลอดภัยขั้นพื้นฐานของเรา
‎ฉันไม่อาจปล่อยให้เธอทุ่มเทกายใจเปล่า ‎ให้ผู้ชายที่ไม่มีสมบัติหรือยศถาบรรดาศักดิ์
‎ไม่มีอะไรเป็นประกันนอกจากตัวเขาเอง
‎นั่นแหละค่ะที่ฉันชอบ
‎อีกอย่าง เขามีเหตุผลที่มั่นใจในตัวเอง ‎ตอนนี้เขาร่ำรวยมั่นคงแล้ว
‎เป็นถึงผู้การด้วย
‎แล้วทำไมเธอจึงไม่ได้รับจดหมายจากเขาเลย
‎เพราะ…
‎ฉันทำให้เขาใจสลาย
‎และเขารู้เหตุผล
‎ฉันคิดว่าทำไปเพื่อปกป้องเธอ ฉันผิดเอง
‎ตอนนี้เข้าใจแล้วจ้ะ
‎ฉันขอโทษ
‎เธอจะได้พบคนที่เกิดมาเพื่อเธอ
‎คนที่รักเธอมากจนยอมสู้เพื่อเธอ
‎ฉันชื่นชมความรู้สึกแรงกล้าของเธอนะ
‎แต่ถึงอย่างไรก็ต้องทำใจวันยังค่ำ
‎ฉันเกรงว่าเวนท์เวิร์ธเปรียบเหมือน ‎เรือที่ออกจากท่าไปแล้ว
‎ขอพูดด้วยความรักนะจ๊ะ เลิกหวังเถิด
‎จริงอยู่ เขาไม่เคยเขียนจดหมายถึงฉันเลย
‎แต่… ฉันรู้อยู่แล้วว่าเขาจะไม่เขียน
‎เขาเคารพตัวเองมาก ‎เกินกว่าจะลดตัวมาอ้อนวอน
‎เขาไม่สู้เพื่อฉัน
‎เพราะเขาไม่มีวันให้ค่าความรักที่หวังสิ่งตอบแทน
‎ฉันว่าเขาคงตัดใจไปหมดสิ้นแล้ว
‎แต่ส่วนทางฉันนั้น
‎กลับเก็บทุกอย่างไว้ตรงหน้า ‎เพื่อตอกย้ำความปวดใจ
‎จดหมายฉบับแรกที่เขาแอบส่งให้ในโบสถ์
‎รายการเพลงที่เขาทำให้ฉัน
‎(รายการเพลงรัก)
‎ผมของเขาปอยหนึ่ง
‎และขนม้าของเขา แซมป์สันซึ่งฉันแทบไม่เคยพบ
‎และกระดิ่งคาวเบลนี้
‎เสียงโหวงเหวงเศร้าสร้อย ‎จับความหงอยละห้อยหาของฉันได้ดีที่สุด
‎ตลอดทั้งแปดปีที่ผ่านมา
‎เขาเดินทางไปทั่ว
‎ราชนาวีชื่นชมเขามาก
‎"เฟรดริก เวนท์เวิร์ธล่ำซำบนเรือลาโคเนีย"
‎"เฟรดริก เวนท์เวิร์ธช่วยวาฬเกยตื้น
‎ขณะฝูงชนมุงดูซาบซึ้งน้ำตาไหล"
‎แต่ถึงกระนั้น…
‎ไม่มีประกาศงานแต่ง
‎ไม่มีอะไรบ่งบอกเลยว่า
‎หลังจากนั้นเขามีคู่ครอง
‎พูดอีกทางหนึ่ง…
‎เมื่อมีรักย่อมมีหวังเป็นนิรันดร์
‎ไหนๆ กำลังจะย้ายบ้าน ‎ฉันต้องคิดหาบุคลิกใหม่ให้เหมาะกับบาธ
‎ฉันว่าเอลิซาเบธบาธควรเจนโลก ‎น้อยกว่าเอลิซาเบธลอนดอน
‎แต่ไม่ปล่อยตัวปล่อยใจเท่าเอลิซาเบธชนบท
‎เพเนโลปี คุณคิดว่าอย่างไร
‎จะขึ้นเหนือไปกับบ้านเอลเลียตรึ มิสซิสเคลย์
‎ฉันไม่กล้าฝันอาจเอื้อมไปรบกวนหรอกค่ะ
‎คุณต้องฝันแน่ละ ฝันอยู่เรื่องเดียว
‎โชคดีของคุณนะ ‎ฉันก็ไม่คิดฝันจะไปที่ไหนโดยไม่มีคุณ
‎มิสซิสเพเนโลปี เคลย์
‎เป็นหม้าย แต่ไม่เคยพูดถึงเรื่องนั้น
‎สามีเป็นศพอยู่แล้วตั้งแต่เจอกัน ‎หล่อนเลยอาจจะไม่ทันสังเกต
‎เลดี้รัสเซลเป็นห่วงว่า ‎มิสซิสเคลย์มีแผนจะจับคุณพ่อ
‎แต่ฉันว่าหล่อนไม่น่าจะถูกจริตคุณพ่อ
‎อีกอย่าง เรานึกภาพพ่อฉันแต่งงาน ‎กับคนชาติกำเนิดต่ำกว่าได้ด้วยรึ
‎ต้องไปด้วยกันนะ ถ้าคุณพ่อคุณปล่อยได้
‎มิสเตอร์เชพเพิร์ด ‎คุณจะอนุญาตให้เพเนโลปีไปกับเราได้ไหม
‎ดีเลิศประเสริฐศรีค่ะ เซอร์วอลเตอร์
‎คุณน้ำใจกว้างขวางเกินตัวมากจริงๆ
‎เราต้องมีคุณเป็นเพื่อนที่น่ารักน่าชม
‎จะได้ชดเชยกับที่เราต้องอดทน ‎เห็นคนหน้าตาบ้านๆ ที่บาธ
‎แหม เซอร์วอลเตอร์ ‎คนไม่ได้เกิดมาหน้าตาดีกันหมดนี่คะ
‎ความงามของคุณจะยิ่งเจิดจ้าเป็นสองเท่า ‎ท่ามกลางคนเหล่านั้น
‎ปกติถ้าอยู่ลอนดอนได้ห้า ไปอยู่บาธจะเต็มสิบ
‎แล้วคิดดูนะ
‎อยู่ที่นั่นคุณกับเอลิซาเบธจะต้องได้สิบสามเลยค่ะ
‎อย่างน้อยเธอก็ได้หกนะ แอนน์
‎แต่อย่างไรก็เถอะ แอนน์ต้องตามเราไปทีหลัง
‎อะไรนะ
‎พี่ได้รับจดหมายจากแมรี่วันนี้
‎แมรี่ป่วยอีกแล้ว เธอต้องไปที่อัปเปอร์ครอสด่วน
‎พี่รู้ว่าเธอทนแมรี่แทบไม่ได้
‎แต่ท่าทีของเธอก็ยังดีกว่าของคนอื่นๆ
‎(ป่วยอีกแล้ว หนนี้แย่ ช่วยด้วย ‎มาอัปเปอร์ครอส)
‎เธอจึงเป็นตัวเลือกที่เหมาะสมที่สุด
‎เยี่ยมยอด
‎อย่าลืมเอาผ้าปูเตียงของดีไปซ่อน ‎ก่อนนายพลจะมา
‎พี่คิดว่าเขาจะขโมยรึ
‎แค่ไม่ชอบให้ผ้าปูเตียงพี่ ‎แนบเนื้อเปลือยๆ ของพวกเขา
‎มันอาจนำโชคมาให้พี่ก็ได้นะ
‎เอาสมุดบัญชีไปซ่อนด้วย ‎อย่าให้ใครสวมรอยเป็นพ่อได้
‎หนูว่าไม่น่าจะมีใครอยากได้บัญชีพ่อแล้วนะคะ
‎อย่าลืมเตือนพวกเขาอย่างสุภาพ
‎ห้ามเฉียดใกล้สวนกุหลาบของพี่เด็ดขาด
‎อุ๊ย จริงด้วย สวนไม้พุ่มก็ห้าม
‎พ่อไม่อยากให้คนอื่นมาชื่นชมไม้พุ่มของพ่อ
‎ใช้ผ้าปูเตียงผืนหยาบ
‎อย่าเหยียบย่างเข้าสวน และอย่ามองไม้พุ่ม
‎ฝากคำต้อนรับอื่นอีกไหมคะ
‎แค่นั้นแหละ
‎ต้องทำความสะอาดทุกห้อง ‎เอาให้ไร้ที่ติก่อนพวกเขาจะมาด้วยนะ
‎พ่อไม่อยากให้คนลือว่ามีฝุ่น
‎มันงามน่าทึ่งกว่าที่คนบอกมาเสียอีก
‎ขออย่าได้ห่วงเลย เราจะเป็นผู้เช่าชั้นเลิศ
‎คุณเดินทางกับสามีเป็นประจำเลยหรือคะ
‎ใช่จ้ะ ใครก็ห้ามไม่ได้
‎ฉันข้ามมหาสมุทรแอตแลนติกมาแล้วสี่ครั้ง
‎ไปกลับหมู่เกาะอีสต์อินดีส์มาครั้งหนึ่ง
‎คอร์ก ลิสบอน ยิบรอลตาร์…
‎ช่วงเวลาแสนสุขของฉันคือการอยู่บนเรือ
‎คุณโชคดีจังค่ะ
‎เดี๋ยวเธอรู้เอง เมื่อเธอมีความรัก
‎จะว่าไป น้องชายมิสซิสครอฟท์ยังโสดอยู่นะ
‎เป็นผู้บังคับการเรือราชนาวี เก่งมากทีเดียว
‎เอ็ดเวิร์ด อย่าสิคะ
‎ผู้หญิงที่ไม่มีสามีไม่ใช่ปัญหาที่ต้องแก้ไข
‎- อันที่จริงฉันเคยรู้จักน้องชายคุณค่ะ ‎- จริงรึ
‎อ้าว วิเศษจริง
‎เราจะได้รับประทานอาหารค่ำด้วยกัน ‎เมื่อเขามาอยู่กับเรา
‎มาอยู่ด้วยรึ
‎- เรือเขาเพิ่งเทียบท่า ‎- อีกสองวันเขาจะมาถึงที่นี่
‎สวนนี้งามมาก
‎อยากรู้จังว่าเขาจะรู้สึกยังไงเมื่อเจอกัน
‎ถ้าเขาอยากเจอฉันก่อนหน้านี้ ‎เขาไม่จำเป็นต้องรอเลย
‎เขาต้องยังโกรธเคืองกันอยู่แน่ๆ
‎ถ้าเกิดฉันคิดผิดล่ะ
‎ถ้าเขายังเพ้อรักฉันอยู่ทุกคืนวัน ‎ตลอดหลายปีมานี้ล่ะ
‎(อัปเปอร์ครอส)
‎นี่ครับ
‎ใครก็ได้ช่วยที
‎ฉันชอบอยู่กับแมรี่มากกว่าพี่เอลิซาเบธ
‎เพราะน้องหลงตัวเองเต็มขั้น
‎ดังนั้นการคุยกับน้องจึงใช้พลังงานแค่เล็กน้อย
‎และบางทีก็สนุกมากทีเดียว
‎ครั้งหนึ่งฉันเคยใช้เวลา 24 ชั่วโมงเต็ม
‎พูดแต่ภาษาอิตาเลียนเท่านั้น
‎เธอทันสังเกตแค่ตอนที่ฉันขอเกลือ "ซาเล่"
‎แมรี่หมกมุ่นกับความทุกข์ของตัวเอง
‎ถึงขั้นหากฉันไม่กระแอมไอ ‎เธอจะไม่รู้ด้วยซ้ำว่าฉันอยู่ด้วย
‎ดูนะ
‎แรกสุด เธอจะบ่นเรื่องอาการเจ็บป่วย ‎ซึ่งทำให้เธอใกล้ตายเต็มที
‎ต่อมาเธอจะต่อว่าสามีที่ไม่ใส่ใจ
‎จากนั้นก็จะด่าทอครอบครัวสามี
‎ซึ่งดูหมิ่นเธอประจำ ‎และจะต้องเกลียดพี่สะใภ้อยู่ลึกๆ แน่นอน
‎ค่อยยังชั่วหน่อยที่พี่มา
‎ไม่รู้ว่าเป็นอะไร เชื้อโรคอะไรสักอย่าง
‎ฉันขยับตัวไม่ได้เลย ใกล้ตายเข้าไปทุกที
‎ชาร์ลสออกไปยิงสัตว์ ‎พูดจาห่วงใยกันสักคำยังไม่มี
‎พ่อแม่สามีส่งช่อดอกไม้สวยๆ นั่นมาให้
‎น่ารักเสียไม่มี
‎แต่เดี๋ยวก็เน่า และฉันจะยิ่งรู้สึกแย่ ‎ถ้าพวกเขาไม่ส่งอะไรมาเลยคงดีกว่า
‎ต้องใจร้ายกันแค่ไหน ‎จึงตอกย้ำคนใกล้ตายด้วยดอกไม้โรยรา
‎พี่แอนน์ คนพวกนี้เกลียดฉัน
‎ลูกๆ ก็ซนเหมือนปีศาจ บ้านก็โล่งจนลมโกรก
‎ไม่มีใครสนใจชมละครแล้วด้วย
‎ใช่เลยพี่แอนน์
‎แอนน์!
‎เชิญพบกับน้องๆ ของสามีน้องฉัน
‎เฮนเรียตต้ากับลุยซ่า มัสโกรฟ
‎พวกเธองดงามในทุกทาง
‎- แอนน์ ‎- สาวๆ
‎เราดีใจมากเลยตอนที่แมรี่บอกว่าเธอจะมา
‎เราตื่นเต้นกันทั้งสัปดาห์
‎สัญญานะว่าจะอยู่กับเราทุกวินาที ห้ามบ่ายเบี่ยง
‎ตอนที่ไม่ต้องดูแลน้องสาวน่ะ
‎- รู้สึกอย่างไรบ้าง แมรี่ ‎- เธอไม่ถามฉันสักคำ
‎- เพิ่งถามไง ‎- ใกล้ตายแล้ว
‎เหมือนเครื่องในใกล้เน่าเต็มที
‎งั้นก็เหมือนเมื่อวาน
‎ยุยงเข้าไป แม้ข้างในจะเน่าเปื่อย ‎แต่บุคลิกภายนอกยังสดเหมือนเดิม
‎ต้องไปทานมื้อค่ำที่บ้านใหญ่ทุกคืน ‎เล่นเปียโนให้เราฟังด้วยนะ
‎เพราะเราจะไม่ทำอะไรทั้งนั้น ‎นอกจากร้องเพลงเต้นรำและหัวเราะกัน
‎มารี อองตัวเน็ตต์!
‎กล้าดีอย่างไรมาเรียกชื่อเรา ‎เจ้าข้ารองบาทตัวแสบ!
‎ระวังจ้ะ สาวๆ ไม่ชอบถูกกระโจนใส่
‎คุณแม่ปวดหัวอยู่
‎ไม่เข้าใจพี่เลย แอนน์ ‎เด็กพวกนี้ไปไหนมาบ้างก็ไม่รู้
‎เราหิวแล้ว มารี อองตัวเน็ตต์
‎- งั้นให้พวกเขากินเค้กสิ ‎- กินมื้อเย็นก่อนเถอะ
‎ค่ำนี้มีแขกพิเศษ นายพลครอฟท์กับภรรยา
‎และน้องชายภรรยาท่าน เฟรดริก
‎มาถึงเช้านี้เอง ผู้การคนกล้า!
‎ได้ข่าวว่าเขาเคยสั่งกองเรือเล็กให้เบี่ยงทิศ ‎เพื่อช่วยวาฬเกยตื้น
‎ไม่ยักรู้ว่าเธอชอบวาฬ
‎- เธอเคยเจอผู้การเวนท์เวิร์ธหรือเปล่า ‎- แค่ผิวเผินน่ะ นานมาแล้ว
‎- จริงไหมที่ว่าเขาหล่อบาดใจ ‎- เขาก็หน้าตาอ่อนโยนดี
‎จริงไหมที่ว่าเขาตั้งใจฟังเวลาผู้หญิงพูด
‎เขาฟัง
‎เขาฟังเราทั้งร่างกาย
‎มันช่าง… เย้ายวนใจ
‎ถ้าอย่างนั้น ดูเหมือนเขาจะเหมาะกับเธอนะ
‎- เธอต้องทอดสะพานให้เขา ‎- ลุยซ่า
‎ไม่ๆ ฉันตัดสินใจแล้วแอนน์
‎ห้ามเอาอะไรมาครอบบังแสงของเธออีก
‎เธอใจดีกับฉันมากนะ แต่ฉันไม่สนใจ
‎ไม่ขอรับคำแนะนำว่าต้องฉายแสงไปทางไหน
‎หรือครอบด้วยอะไร
‎บอกมาตรงๆ นะ ทำไมเธอยังไม่แต่งงาน
‎ฉันรอวันที่จะได้ตกหลุมรัก
‎เอาละ งั้นทำแบบนี้ ‎ตอนมื้อค่ำเธอจะต้องนั่งข้างเขา
‎ฉันจะนั่งข้างๆ เขา
‎แสร้งทำเป็นไม่รู้อะไรทั้งนั้น
‎ผู้ชายชอบสาธยายทุกเรื่อง
‎บอกเขาไปว่าใช้ส้อมมีดไม่เป็น ขอให้เขาสอน
‎สมัยนี้คนเขาสอนให้ทอดสะพานกันแบบนี้รึ
‎จากนั้นพอเขาเริ่มสนใจ
‎อย่าตอบอะไรที่เขาพูดทั้งนั้น
‎ทำเหมือนตัวเองเป็นวิญญาณ
‎แล้วเขาจะติดใจ
‎แล้วจากนั้นฉันแค่เป็นตัวเองก็พอ
‎อย่าเพิ่งทำแบบนั้น ‎ไว้แต่งงานไปสักสองปีแล้วค่อยทำ
‎คำแนะนำนั่นอาจจะไม่แย่เท่าไรนักนะ
‎- แมรี่! ‎- ชาร์ลส เกิดอะไรขึ้น
‎ช่วยด้วย ลูกเจ็บแขน
‎- ลูกไปทำอะไรมา ‎- เขาตกต้นไม้
‎เจาะจงต้องเป็นค่ำวันนี้ด้วยนะ ‎วันที่คนสำคัญจะมาเยือน
‎ลูกไม่ได้ตั้งใจจะตกต้นไม้ แมรี่
‎ต้องมีคนอยู่เป็นเพื่อนลูก
‎ไว้ผมจะเก็บขนมพลัมพุดดิ้งมาฝาก
‎แสดงว่าคนเป็นแม่ต้องอยู่เฝ้า
‎แค่ให้กำเนิดมนุษย์พวกนี้มาบนโลกยังไม่พอ
‎ยังต้องสละมื้อค่ำทั้งที่เด็กๆ ก่อเรื่องเองอีก
‎โชคไม่เคยเข้าข้าง
‎เกิดเรื่องไม่ดีขึ้นมาทีไร ‎พวกผู้ชายรีบเอาตัวรอดกันเก่งนัก
‎แมรี่น้องรัก หลานบาดเจ็บ
‎เธอเองก็ไม่ค่อยสบายเนื้อสบายตัว
‎อ๋อ ตอนนี้หายปลิดทิ้ง
‎ครอบครัวครอฟท์ต้องแวะมาอีกแน่ๆ
‎เกลียดชีวิตตัวเองจริงจริ๊ง
‎ถ้ามันกวนใจเธอนัก พี่อยู่เป็นเพื่อนก็ได้
‎ไม่ต้องพูดก็รู้ ฉันไม่ยอมอยู่คนเดียวหรอก
‎แต่เธอจะไม่ปวดใจแย่รึ ‎ถ้าต้องอยู่ห่างหนูชาร์ลสตอนเขาเจ็บหนัก
‎ไม่ ลุยซ่า
‎ช่วยเข้าใจกันด้วย
‎ฉันน่ะเป็นคนหยั่งรู้อะไรลึกซึ้ง
‎ฉันไม่เหมาะจะอยู่กับลูกที่กำลังทุกข์ทรมาน
‎เพราะฉันเข้าอกเข้าใจอารมณ์ของลูกได้สุดขั้ว
‎ให้ฉันอยู่ห่างๆ จะดีกว่า
‎ชีวิตคนอย่างพี่แอนน์สบายกว่าเยอะ ‎เพราะไม่ค่อยรู้สึกรู้สาอะไร
‎แมรี่ เธออยากให้พี่อยู่เฝ้าคนเดียว ‎แล้วเธอไปร่วมมื้อค่ำไหม
‎พี่ใจดีจัง แล้วฉันจะเอาพลัมพุดดิ้งกลับมาให้นะ
‎ขอขอบขนมปังกับข้าวต้มสักหน่อยด้วยสิ
‎ไม่ต้องห่วงนะแอนน์ ฉันจะพูดเยินยอเธอเอง
‎ฉันจะบรรยายให้งามงด ‎จนเขาพร้อมสู่ขอพรุ่งนี้เช้าเลย สัญญาจ้ะ
‎ถ้าได้คุยกับเขาก็คงดี
‎เฟรดริก!
‎โอ๊ย
‎สมบูรณ์แบบ
‎ขอบคุณอีกครั้งสำหรับเมื่อคืนนะ แอนน์
‎ผมว่าคุณคงต้องถูกใจผู้การเวนท์เวิร์ธแน่
‎แยมนี่เนื้อเหลวเกินไป
‎ฉันไม่เอาหรอกนะ ถ้าแยมเนื้อเหลวขนาดนี้
‎ผมอยากเป็นผู้บังคับการเรือ
‎ไม่ได้เด็ดขาด
‎หลานป้าห้ามเป็นกะลาสี
‎ไม่รู้หรือว่าต้องสวมหมวกเปิ่นๆ ด้วยนะ
‎ขอที ฉันทนฟังเสียงหัวเราะก่อนเที่ยงไม่ไหว
‎แล้วมีกฎด้วยว่า
‎ต้องไว้หนวดเฟิ้ม
‎ไม่
‎เวนท์เวิร์ธไม่ไว้หนวด แต่หน้าตาเขาก็น่าดูชม
‎หล่อ ฉลาด รวย
‎ทำอีกสิฮะ
‎จงดูข้า
‎ข้าคือกะปิตันเวนท์เวิร์ธ ข้าหน้าตาน่าดูชมมาก
‎ข้ารวย ข้าหล่อ ใครๆ ก็รักข้า
‎ข้าเป็นกะลาสีด้วย
‎เอ่อ ผู้การครับ ขอแนะนำแอนน์ พี่สาวของแมรี่
‎- ที่จริงเราเคยเจอกันแล้ว ‎- เราเคยเจอกัน
‎นานมาแล้ว ก่อนผมจะรวย
‎แต่ไม่ใช่ก่อนที่ผมจะหล่อ
‎คุณดูแก่นะ
‎- ฉันไม่ได้ตั้งใจจะพูดอย่างนั้น ‎- แล้วตั้งใจอย่างไร
‎แก่ขึ้น… กว่าเมื่อก่อน
‎หน้าตาคุณดูภูมิฐานสมเป็นผู้ใหญ่
‎แลกกับการที่ชีวิตได้มีเป้าหมาย
‎- จะหาว่าชีวิตฉันไม่มีเป้าหมายรึ ‎- ผมจะรู้ได้อย่างไรล่ะ
‎ผมคุณยัง… เต็มศีรษะ
‎ผมคุณก็…
‎เหมาะสมดูดี
‎- ขอบคุณ ‎- แปลว่าคุณสองคนก็เคยเจอกันจริงๆ
‎- แค่ช่วงเวลาสั้นๆ ‎- แสนสั้นแต่ตราตรึงในความทรงจำ
‎ไปกันเลยไหม
‎- ไปสิ ‎- ดี
‎มีอะไร
‎แยมยังติดหน้าพี่
‎(คฤหาสน์อัปเปอร์ครอส)
‎ฉันบอกแล้วว่าเขาต้องกลับมา แอนน์
‎เธอไปนั่งข้างเขาดีไหม
‎ลุยซ่า
‎เชิญเข้าทางนี้ค่ะ
‎ขอบคุณมากครับ
‎ผู้การเวนท์เวิร์ธ ฉันขอกักตัวคุณไว้ข้างๆ นะคะ
‎ได้สิครับ
‎ลุยซ่า
‎เหมาะเจาะ
‎- ฉันนั่งข้างคุณเองค่ะ ‎- เชิญครับ
‎ขอบคุณมากค่ะ
‎ครอบแสงเก็บ เรียบร้อย
‎- ตรงก้านหรือคะ ‎- ตรงก้าน
‎ถือว่าดีกว่ามาก
‎เทียบกับอะไรคะ
‎เทียบกับคนที่ไม่อยากนั่งข้างผม
‎บอกทีครับ คุณมีปัญหาเดียวกันกับช้อนด้วยไหม
‎ขอบคุณค่ะ
‎ขอบคุณ
‎ขอบคุณมาก
‎ชิมสิคะ อร่อยมาก
‎ผู้การเวนท์เวิร์ธเพิ่งเล่าให้ฟังว่า ‎เขาเกือบตายกลางทะเล
‎ตายจริง ทำไมคุณเลือกประกอบอาชีพ ‎เสี่ยงอันตรายขนาดนี้คะ
‎ตอนออกจากฝั่งใหม่ๆ ‎ผมต้องการอะไรมาช่วยให้เลิกหมกมุ่น
‎ด้วยเหตุนั้น การมีภัยถึงแก่ชีวิตอยู่เนืองๆ ‎จึงมีประโยชน์
‎ตอนนั้นผมสิ้นหวังเหลือเกิน ‎บางครั้งก็แทบจะท้าตายเลยทีเดียว
‎ขออนุญาตถามถึง ‎ที่มาของความสิ้นหวังนั้นหน่อยได้ไหมคะ
‎ผู้หญิงครับ
‎ถ้าเช่นนั้น หล่อนก็พลาดแล้ว
‎แต่ตอนนี้ชีวิตผมพบความระทึกใจมากพอแล้ว
‎ผมต้องการความเบื่อหน่ายอย่างที่สุด ‎เพื่อนำผมคนเดิมกลับมา
‎พูดอย่างนั้นหมายถึงภรรยาหรือคะ
‎คุณแม่
‎หมายถึงผู้คนและอะไรที่ผมอยู่เงียบๆ ด้วยได้ครับ
‎- อยู่เงียบๆ กับใครที่ไหนดีไปกว่ากับภรรยาล่ะ ‎- คุณแม่
‎- คุณจะลงตลาดหาคู่รึ ‎- คุณพ่อ
‎ไม่ครับ คุณจับได้แล้ว
‎ตอนนี้ผมขึ้นฝั่งมามองหาคู่อย่างโง่เง่า
‎ขอแค่มีเมตตาสักหน่อย มีจิตใจเข้มแข็ง
‎ชื่นชมราชนาวีเล็กน้อย ผมก็หมดท่าแล้ว
‎ใครก็ตามที่อายุ 18 ถึง 80 ปี ‎ลองทาบทามผมได้
‎เกือบทุกคน
‎ชาร์ลสอยากแต่งกับฉันก่อน
‎อะไรนะแอนน์
‎แค่พูดถึงเรื่องการแต่งงาน
‎จำเรื่องที่ชาร์ลสเคยอยากแต่งกับฉัน ‎ก่อนไปแต่งกับชาร์ลสได้ไหม
‎หมายถึงแมรี่
‎ขอโทษนะ ชาร์ลส
‎ก่อนเธอแต่งงาน
‎ขอโทษค่ะ ต้องเขาสิ ก่อนเขา
‎ได้สติและขอแต่งงานกับแมรี่
‎พูดต่อสิครับ คุณอยากให้เราเข้าใจว่า
‎น้องเขยคุณเคยอยากได้คุณ ‎มากกว่าน้องสาวคุณงั้นรึ
‎- เรื่องจริงค่ะ ใช่ ‎- จริงครับ
‎ใช่ ก็จริงทีเดียว โธ่เอ๋ย
‎เวนท์เวิร์ธไม่ค่อยถูกใจพี่เท่าไรนัก
‎เขาบอกว่าพี่เปลี่ยนไปมาก ‎เขาจำพี่แทบไม่ได้
‎ไม่ต้องกังวลไป ฉันเถียงแทนให้แล้ว
‎ฉันบอกเขาว่าตาพี่ข้างหนึ่งเคยติดเชื้อ ‎แทบลืมไม่ขึ้นอยู่ทั้งสัปดาห์
‎เราทุกคนเลยเรียกพี่ว่าโจรสลัดแบล็คเบียร์ด
‎นั่นไม่เรียกว่าเถียงแทนพี่ ‎เหมือนแค่เล่าให้ฟังเฉยๆ สินะ
‎ใช่ พี่ว่าเป็นแบบนั้นมากกว่า
‎เอาอีก แอนน์ เล่นให้เราอีกนะ ท่านไมสโตร
‎เมื่อคืนเขาทำตัวห่างเหินมาก
‎ฉันอยากให้เกลียดชังอย่างเปิดเผยมากกว่า
‎ความสุภาพเย็นชาและรักษามารยาทไปตามพิธี ‎แย่เสียยิ่งกว่าอะไร
‎"ขอประทานโทษครับ มิสเอลเลียต
‎ตรงนี้คือที่นั่งของคุณใช่ไหม"
‎รักฉันสิ ตาทึ่ม!
‎ถ้าไม่รักก็ฆ่ากันเสียเดี๋ยวนี้ ฉันทนไม่ได้!
‎เลดี้แมคเบธ
‎องค์สาม ฉากสี่
‎เธอเชื่อแน่
‎จริงด้วย
‎เช้านี้เป็นอย่างไรบ้าง แมรี่
‎ยังเวียนหัวจากเมื่อคืนที่เห็น ‎เวนท์เวิร์ธพาลุยซ่าหมุนไปรอบๆ
‎หรือมากเท่าที่เขาทนฟัง ‎ทำนองเพลงเศร้ายืดยานของพี่ได้
‎"เฟอร์เอลิซ" เป็นเพลงเต้นรำที่สนุกสนาน
‎ถ้าผู้เต้นเชี่ยวชาญพอที่จะลองท่าใหม่ๆ ‎ซึ่งแหวกขนบธรรมเนียม
‎จะเต้นรำเพลงบีโธเฟนได้ยังไงมิทราบ
‎เต้นคนเดียวในห้องนอนกับไวน์แดงสักขวด
‎เฟรดริกจะขอลุยซ่าแต่งงานแน่ๆ
‎จากนั้นทั้งสองคนจะแต่งงานกัน ‎ลุยซ่าจะมีความสุขชั่วนิรันดร์
‎ทำไมทุกคนต้องทึกทักว่าผู้หญิงทุกคนต้องการ
‎ได้รับเลือกเป็นคู่ครองของชายโสดคนใดก็ได้
‎เพราะการแต่งงานเป็นพรประเสริฐสุดในชีวิต
‎ลูกๆ เธออยู่ไหน
‎ฉันจะไปรู้ได้อย่างไร
‎ตอนเรายังเด็ก ไม่เคยมีใครบอกว่า ‎ชีวิตต้องดำเนินต่อไป
‎มันต้องดำเนินต่อไปไม่ว่าเราเห็นชอบ ‎กับการก้าวไปข้างหน้าหรือไม่
‎และสุดท้ายเราก็ได้แต่สงสัย
‎"เรามาลงเอย ณ จุดนี้ได้อย่างไร"
‎เมื่อชั่วอึดใจก่อน ฉันกับเวนท์เวิร์ธคือ ‎วิญญาณสองดวงซึ่งจังหวะคล้องจองกันที่สุด
‎เวลานี้เราเป็นคนแปลกหน้าต่อกัน
‎ยิ่งกว่าคนแปลกหน้า
‎เราเป็นคนเคยรัก
‎ป้าแอนน์
‎- ป้าอยู่ไหน ‎- มาเล่นกัน
‎มารี อองตัวเน็ตต์ ประชาชนไม่ต้องการเจ้า
‎ประชาชนไม่เอาพระราชินีแล้ว
‎กล้าดีอย่างไรมาพูดกับเราแบบนั้น! ‎เจ้าเป็นข้ารองบาทของเรา
‎ราชินีชั่ว!
‎ราชินีชั่วรึ เจ้าข้ารองบาทชุ่ย!
‎- เดี๋ยว คำนั้นพูดยังไงนะ ‎- "วีฟ ลา เรโวลูซิยง"
‎วีฟ การปฏิวัติ!
‎นี่มงกุฎของเรา
‎กล้าดีอย่างไรมาพรากมงกุฎเราไป
‎โดนจนได้
‎- พอแล้ว! ‎- ราชินีชั่ว!
‎ทำอะไรบ้าบิ่น เด็กอาจเจ็บตัวได้
‎คุณพูดถูก ฉันขอโทษ เราเล่นเพลินไปหน่อย
‎ไปแก้ตัวกับโรเบสปิแอร์เถอะ
‎เฟรดริก
‎ฉันทำดีที่สุดแล้ว
‎ดีที่สุดงั้นรึ เรื่องอะไร
‎เรื่องคุณกับฉัน ฉันไม่อยากให้คุณโกรธ
‎แล้วคุณอยากให้ผมรู้สึกอย่างไรกัน
‎ฉันใจดีเกินไป นั่นแหละปัญหาของฉัน
‎ฉันทุ่มเทใส่ใจคนอื่น แล้วตัวเองก็ต้องเป็นทุกข์
‎โคลอสเซียมอยู่ไกลไหม
‎จริงของพี่
‎ฉันจะดูแลตัวเองก่อนได้อย่างไร ‎ในเมื่อทุกคนคอยเรียกร้องความสนใจจากฉัน
‎ขอคัปปูชีโนหนึ่งแก้วค่ะ
‎ฉันได้รู้แล้วว่า
‎ฉันต้องรักตัวเองให้ได้ก่อน ‎จากนั้นฉันจึงจะรักคนรอบข้างได้
‎เรื่องของเรื่องก็มีเท่านี้
‎เจ้าเม่นที่วางหน้าร้านนั่นราคาเท่าไรคะ
‎ข้างหลังฉันมีอะไรรึ
‎สตรอมโบลีชีส
‎พวกเธอจะไปเที่ยวกันโดยไม่มีฉัน ‎แล้วส่งสัญญาณให้พี่ฉันอุบเป็นความลับรึ
‎เราจะไปเดินเล่นกันน่ะแมรี่
‎- เดินไกลมาก ‎- เดินผ่านป่า
‎- เธอเกลียดธรรมชาติ ‎- เธอไม่ชอบขยับขา
‎คราวก่อนเราต้องแบกเธอกลับบ้าน
‎พวกเธอคิดเอาเองว่าเพราะฉันไม่ชอบ ‎ฉันเลยไม่อยากทำงั้นรึ
‎เยี่ยม
‎แมลงเต็มไปหมด
‎แอนน์ ฉันมีเรื่องอยากจะถาม
‎แต่ฉันก็ละอายใจ
‎เรื่องอะไรรึ
‎จำวันที่ผู้การเวนท์เวิร์ธแวะมาครั้งแรก
‎แล้วฉันยุให้เธอทอดสะพานได้ไหม
‎จำได้
‎ตอนนั้นฉันยังไม่รู้จักเขา ก็แน่อยู่แล้ว
‎ตอนนั้นฉันหวังจริงๆ ว่าเธอกับเขาจะได้เป็นคู่กัน
‎แต่ดูเหมือนเธอจะไม่ได้สนใจเลย
‎- จริงรึ ‎- เธอแทบไม่มองหน้าเขา
‎- ตอนนี้เธออยากได้เขาไว้เองใช่ไหม ‎- เขาดีพร้อมทุกอย่าง
‎เธอดูแปลกใจ
‎ก็คงใช่ ฉันคิดว่า…
‎ฉันไม่รู้ว่าเขารู้สึกอย่างไร แต่ฉันหลงรักเขา
‎ฉันลองคิดดูแล้วว่าหากสลับบทกัน ‎ฉันจะรู้สึกอย่างไร
‎ฉันคงเจ็บใจ หรือแม้กระทั่งรู้สึกริษยา
‎แต่ฉันพูดได้จากใจจริงว่า ‎ความเศร้าของฉันจะถูกกลบไปหมด
‎เพราะจะยินดีที่ได้เห็นเธอมีความสุข
‎เธอพยายามอย่างหนักเชียวนะ
‎แล้วได้ผลไหม
‎ฉันไม่เข้าใจว่าทำไมเธอต้องขออนุญาตฉัน
‎ในเมื่อฉันแทบไม่มองหน้าเขาเลย
‎เพราะท่าทีที่เธอแทบไม่มองหน้าเขานั่นแหละ
‎ฉันรู้ว่าเห็นภาพอะไรอยู่ ‎นั่นไม่ใช่ภาพคนสองคนที่แค่พบพานกัน
‎ภาพที่เธอเห็น… มันเป็นอดีต
‎นี่ ฉันเชื่อว่าชายคนนี้เป็นอนาคตของฉันได้
‎แล้วเรือรบฟริเกตก็ใหญ่กว่าเรือใบสลูปใช่ไหมคะ
‎- มีคนเรียนงานมาเสียด้วย ‎- เก่งมากครับ
‎สลูปใช้ลูกเรือราว 130 คน ‎ส่วนฟริเกตบรรทุกได้ 140 ถึง 200 คน
‎ขึ้นกับเป็นระดับห้าหรือหก
‎"พฤษภามาแย้มสรวล ‎ผลิหมู่มวลบุปผางาม…"
‎เอาบทกวีแค่นี้พอนะ ‎ฉันเกลียดพวกคำเปรียบเปรย
‎ขอโทษจ้ะแมรี่ พี่ลืม
‎ความคิดพี่เหมือนตะแกรงร่อน
‎นั่นเป็นคำอุปมาเปรียบเหมือน ‎ไม่ใช่อุปลักษณ์เปรียบเป็น
‎ได้ ความคิดฉันเป็นตะแกรง
‎ความคิดพี่เป็นอะไรก็ช่าง ‎ช่วยเลิกใช้คำที่มีจินตนาการเสียที ฉันทนไม่ได้
‎ดูนั่น เราแวะไปเยี่ยมแฮร์รี่ เฮย์เตอร์กันได้
‎เผื่อเขาจะขอฉันแต่งงาน
‎แต่ไม่ได้จงใจนำพวกเรามาทางนี้นะคะ
‎ไม่เอาเด็ดขาด ‎ฉันจะไม่เหยียบเข้าบ้านเฮย์เตอร์
‎- เข้าไปต้องติดโรคแน่ ‎- แมรี่ พูดอะไรไร้สาระ
‎การห่วงสุขภาพตัวเองเป็นเรื่องไร้สาระงั้นรึ
‎ใครๆ ก็รู้กันว่าบ้านที่มีคนรับใช้ ‎น้อยกว่าห้าคนถือว่าไม่ถูกสุขอนามัย
‎อย่าตัดสินเราเพราะญาติเรายากจนนะคะ ผู้การ ‎แค่ต้องเกี่ยวดองกันก็แย่พอแล้ว
‎คุณไม่เห็นชอบที่เขาจะมาสู่ขอน้องสามี
‎เพราะเขาไม่ร่ำรวยพองั้นรึ
‎ใช่ค่ะ มันแย่มากเลยใช่ไหมล่ะ
‎ไปกันเถอะ
‎นั่นน่ะความจองหองของตระกูลเอลเลียต
‎ฉันว่ามันน่าช่างน่ารังเกียจ
‎ถ้าได้รู้จักเซอร์วอลเตอร์ เราคงเผลอเชื่อไปว่า ‎บารอเน็ตเป็นรองแค่พระราชา
‎ไม่รู้ว่าแอนน์แสนดีเป็นคนตระกูลนี้ได้อย่างไร
‎ชาร์ลสน่าจะแต่งงานกับแอนน์มากกว่า ‎เห็นด้วยหรือเปล่าคะ
‎อย่าให้เธอหลอกคุณได้
‎หมายความว่าอย่างไร
‎แอนน์ เอลเลียตก็หยิ่งในศักดิ์ศรีพอกันกับคนอื่น ‎แค่เป็นคนละรูปแบบ
‎ฉันไม่เข้าใจ
‎คราวหน้าถ้าคุณพบเห็นมิสเอลเลียต ‎ซึ่งจงใจพาตัวเอง
‎ไปอยู่ตามชายขอบสถานการณ์สังคม
‎ลองตรองดูแล้วจะรู้ว่าเธออาจใช้ ‎ฐานะที่ได้เปรียบคนอื่นมาตัดสินทุกคน
‎อย่างโหดร้าย
‎แอนน์ เอลเลียตเป็นคนมีน้ำใจงดงามบริสุทธิ์
‎คุณไม่รู้จักเธอเหมือนที่ฉันรู้จัก
‎คุณต่างหากที่มีน้ำใจงดงามบริสุทธิ์ ลุยซ่า
‎ด้วยเหตุนี้คุณจึงมองคนอื่นในแง่ดีเสมอ
‎หลักฐานแท้จริงของการมีจิตใจที่ด้อยกว่า
‎คือการที่ใจดวงนั้นถูกชักจูงออกห่างจาก ‎ความเชื่อมั่นอันลึกซึ้งที่สุดได้
‎ความเชื่อมั่นลึกซึ้งที่สุดอะไรกัน
‎ฉันจะไม่ยอมให้คุณพูดจาไม่ดีถึงแอนน์ ‎เธอเป็นเพื่อนรักของฉัน
‎ฉันไม่รู้เรื่องราวที่เกิดขึ้นและจะไม่ถาม
‎แต่ฉันมองว่าเธอเป็นคนแสนดีที่สุด ‎และขอให้คุณพยายามหาข้อดีของเธอด้วย
‎ขออภัยครับ ผมพูดจาแรงเกินไป
‎ขอบคุณที่ตักเตือนนะครับ
‎ถ้าฉันให้อภัยคุณ ‎คุณจะยอมสอนฉันอ่านเครื่องวัดแดดไหมคะ
‎- ในโอกาสแสนสั้นนี้น่ะรึ ‎- เย็นนี้ฉันว่าง
‎เราไปเดินเล่นกันสักนิดไหม
‎ไม่มีอะไรเลวร้ายกว่า ‎การคิดว่าชีวิตเราแตกสลายสิ้นแล้ว
‎แต่กลับได้รู้ว่ายังต้องตกต่ำลงไปอีกไกลนัก
‎อย่างที่ว่าไป
‎ดีใจเหลือเกินที่ได้เจอคุณ
‎- หล่อนบาดเจ็บ ‎- ให้ผมถามดีไหม
‎แอนน์ ให้เราไปส่งที่บ้านไหม
‎- ขอบคุณค่ะ ฉันไม่เป็นอะไร ‎- แอนน์ เห็นอยู่ว่าคุณเจ็บเท้า
‎อ้อมออกจากทางของเราไปไม่เกินสิบนาที ‎ให้เราไปส่งเถอะ
‎คุณใจดีมาก แต่ฉันกำลังดื่มด่ำกับอากาศบริสุทธิ์
‎ต้องหยิ่งขนาดนี้ด้วยรึ
‎ขอร้อง ทำให้เป็นเรื่องง่ายๆ เถิด
‎เจมส์
‎มานี่สิ
‎ป้ามีเรื่องอยากจะขอ ช่วยป้าได้ไหมจ๊ะ
‎หลานช่วยกอดป้าแน่นๆ ‎เอาให้ร่างชาจนไม่รู้สึกอะไรเลยนะ
‎คิดว่าทำได้หรือเปล่า
‎เจมส์ ได้เวลาน้ำชาแล้ว
‎แอนน์
‎แอนน์ พรุ่งนี้เราจะไปไลม์กัน
‎ทุกคนตัดสินใจแล้ว เราจะค้างคืนที่ริมทะเล
‎ไปไลม์รึ ไปทำไมกัน
‎ผู้การเวนท์เวิร์ธอยากให้เราไปพบ ‎เพื่อนๆ ทหารเรือของเขา
‎- เกรงว่าฉันจะไม่พร้อมเดินทาง ‎- อะไรกัน
‎พี่แอนน์ พรุ่งนี้เราจะไปไลม์กัน
‎ฉันต้องการเวลา 24 ชั่วโมง ‎เพื่อพักจากเรื่องสยองทั้งหลาย
‎อย่าเพิ่งสิ
‎แมรี่ พี่ไม่…
‎ไม่ได้ พี่คอยจะตัดโอกาสสนุกของฉันอยู่เรื่อย
‎ฉันต้องการวันพักผ่อน
‎และพี่ต้องไปฟังฉันบ่น ‎เวลาทุกคนรู้สึกคร้านจะฟังตามมารยาท
‎รู้นิสัยตัวเองดีจนน่าตกใจ
‎(ไลม์)
‎ผู้การ นี่คือแอนน์ เอลเลียต
‎แอนน์ เอลเลียต
‎ผู้การฮาร์วิลล์
‎ยินดีที่ได้รู้จักค่ะ
‎ผมขอตัวก่อน
‎ได้ข่าวว่าคุณชอบบทกวี ‎หรือว่านั่นเป็นเพียงแค่คำร่ำลือกัน
‎คุณดูจะรู้เรื่องของฉันมาก ‎จนฉันไม่ค่อยสบายใจแล้วนะคะ ผู้การฮาร์วิลล์
‎ขออภัยครับ ผมแค่กำลังวางแผนเล็กน้อย
‎- เห็นเพื่อนเราตรงนั้นไหม ‎- เห็นค่ะ
‎นั่นผู้การเบนิค
‎ผู้การเบนิคก็มีรสนิยมในการอ่านดีมากทีเดียว
‎แต่ช่วงนี้เขาตกอยู่ในห้วงความเศร้า
‎ไม่ทราบว่าคุณพอสละเวลา ‎ช่วยเป็นเพื่อนคุยกับเขาบ้างได้ไหม
‎ผมสร้างบ้านจากขอนไม้ลอยน้ำมายังได้ ‎แต่อย่าได้ถามผมเรื่องวรรณคดีกรีก
‎เขาเศร้าด้วยเหตุอะไรรึ
‎อยู่ไกลบ้านจากเมืองทรอย ‎แล้วมีชายอื่นเข้ามาครองเตียงแทนหรือไร
‎ขออภัยค่ะ มุกอะกาเมมนอน
‎เขาหมั้นหมายกับแฟนนี่ น้องสาวผม
‎ทั้งสองรักกันมากทีเดียว
‎แต่น้องด่วนจากไปช่วงที่เขาออกทะเล ‎ยังไม่ทันจะได้แต่งงานกัน
‎ฉันเสียใจด้วยค่ะ
‎ว่ากันว่าจักรวาลวางแผนให้เราแล้วเสมอ
‎- ถ้าอย่างนั้น คุณช่วยคุยกับเขาหน่อยได้ไหม ‎- ฉันยินดีมาก
‎แต่ฉันไม่แน่ใจนักว่า ‎จักรวาลเลือกฉันให้เป็นผู้ส่งสาร
‎เชื่อเถิด เรื่องนี้ไม่เคยผิด
‎หากตั้งใจมาเพื่อใครคนหนึ่ง ‎ย่อมต้องหาใครสักคน
‎ผมยืนยัน
‎ระหว่างนั้น ฝากเกลี้ยกล่อมเวนท์เวิร์ธด้วยว่า ‎ยิ่งประวิงเวลาทำเฉยต่อราชนาวีจะยิ่งโง่
‎ผมไม่อยากเห็นคนเก่งเสียโอกาส
‎- ราวกับฉันจะโน้มน้าวเขาได้ ‎- คืนนี้ระหว่างมื้อค่ำดีไหม
‎- มอมเหล้าเขาแล้วผมค่อยลักพาตัวขึ้นเรือ ‎- คุณไปขอให้ลุยซ่าช่วยดีกว่า
‎ผมกำลังขอให้คุณช่วย
‎ไปกันเลยดีไหม
‎ไม่ได้คิดจะลงน้ำใช่ไหม
‎ขอบคุณ สัญญานะ
‎มาเร็ว แมรี่
‎แน่นอนว่าเวนท์เวิร์ธไม่ยอมรับว่าลงพิกัดผิด
‎ผู้การเวนท์เวิร์ธดื้อมากนะคะ
‎ช่างดื้อด้านมากจริง ‎สักวันเขาอาจเป็นได้ถึงแม่ทัพเรือใหญ่
‎ได้รับใช้พระมหากษัตริย์ ‎และสมบัติล้ำค่าของแผ่นดิน
‎แต่เขาเลือกกลับขึ้นบก ‎มานั่งผายลมเสียเปล่าจนกว่าชีวิตจะหาไม่
‎โอ๊ย เขาจะผายลมที่ไหนก็ปล่อยเขาเถอะ
‎สักวันผมอยากลงหลักปักฐานสร้างครอบครัว
‎อย่างที่คุณก็ทราบ ภรรยาชาวเรือ ‎ต้องเสียสละในเส้นทางชีวิตที่เขาเลือก
‎เป็นเพียงเรื่องเล็กน้อยเท่านั้น
‎ต้องคอยเป็นห่วงอยู่เสมอ ‎ผมคงไม่อยากขอให้ใครต้องกังวลแบบนั้น
‎ไร้สาระนะคะ
‎ชีวิตทุกรูปแบบมีความกังวลทั้งสิ้น
‎ฮาร์วิลล์พูดถูก
‎แอนน์
‎ว่าที่ภรรยาของคุณจะสามารถจัดการ ‎ความรู้สึกของตัวเองได้เป็นอย่างดี
‎อย่าได้หยามหมิ่นเธอด้วยการตัดสินใจแทน ‎ว่าเธอจะทนรับอะไรได้หรือไม่ได้
‎ใครจะรู้
‎เธออาจคิดหาเส้นทางผจญภัยของตัวเอง ‎ในยามรอคุณอยู่ที่บ้าน
‎- ใครเอาไวน์เพิ่มบ้าง ‎- เอา
‎- เอานะ ตกลง ดี ‎- เอาค่ะ
‎ลอร์ดไบรอน
‎"นางคือรวีแห่งชีวิตมิพลาดไป
‎หากดับไซร้ ‎ราตรีข้าลับล่วงด้วยแสงใด"
‎ใช่ค่ะ เขาก็เคยช่วยฉันผ่านพ้น ‎คืนที่จมจ่อมเฝ้าสงสารตนเองอยู่เหมือนกัน
‎ฉันมักคิดว่าเป็นเรื่องน่าเสียดายยิ่งสำหรับบทกวี
‎เพราะไม่ค่อยมีผู้ใดดื่มด่ำได้โดยไร้ทุกข์
‎หากดื่มด่ำได้อย่างลึกล้ำ
‎มีเพียงคนที่เคยสูญเสียเท่านั้น
‎จึงจะเข้าอกเข้าใจไบรอนอย่างแท้จริง
‎แต่คนเหล่านั้น ‎ควรลิ้มรสบทกวีของเขาแค่พอเป็นกระสัย
‎มิฉะนั้นอาจยิ่งจมจ่อมลึกกว่าเก่า ‎ในความโศกเศร้า
‎ถ้าเช่นนั้น คนพวกนั้นควรทำอย่างไร
‎ฉันเองก็พยายามขบคิดมาแปดปีแล้ว
‎ฉันคงบอกได้แค่สิ่งที่ฉันบอกตัวเองทุกวัน
‎เรายังเยาว์ ‎เราไม่รู้หรอกว่าอนาคตมีอะไรรออยู่
‎เราจะระดมขวัญกำลังใจ ‎แล้วเราจะได้มีความสุขอีกครั้ง
‎- คุณอาจพูดถูก ‎- ฉันรู้ว่าถูกแน่
‎ขอบคุณครับ มิสเอลเลียต
‎แค่พูดเฉยๆ นะ แต่ทหารชั้นผู้น้อย ‎ต้องเสียภาษีมากเกินไป
‎ทำไมไม่มีการกำหนดอัตราที่เหมาะสม…
‎- นั่นใครกัน ‎- ขอโทษครับ
‎ผมน่าจะมาขวางทางคุณ
‎คุณก็น่าจะแก้ไขสถานการณ์ได้
‎ไม่แน่
‎สวัสดีค่ะ
‎มีอะไรให้ผมช่วยไหม
‎ดูจากเรื่องที่ผมอยากให้ช่วย ‎คุณน่าจะช่วยไม่ได้
‎สวัสดีครับ
‎สวัสดีค่ะ
‎ผมต้องขอโทษเรื่องเมื่อเช้านี้
‎- เมื่อเช้าเรื่องไหนกัน ‎- เรื่องสุภาพบุรุษไร้มารยาทที่เราเจอ
‎ผมไม่ใช่พี่ชายของคุณ ‎คุณไม่จำเป็นต้องให้ผมปกป้อง
‎และคุณไม่เคยเดือดร้อน ‎กับการออกความเห็นของตัวเอง
‎ไม่จำเป็นต้องขอโทษ
‎เห็นอยู่ว่าคุณปรารถนาดี
‎คืออย่างนี้ เราสองคนยังไม่มีโอกาสคุยกันจริงจัง
‎ผมอยู่กับภาพของคุณนับพันรูปแบบ ‎ตลอดหลายปีที่ผ่านมา
‎คุณบางคนก็ชวนให้โมโห
‎คุณบางคนก็ต้องเก็บไว้แนบใจ
‎เช่นกัน
‎ฉันไม่เคยรู้ว่าจะได้พบคุณอีกไหม
‎ไม่รู้ว่าคุณรู้หรือไม่ว่าฉันห่วงใยเหลือเกิน
‎ผมคิดว่าผมรู้มาตลอด
‎ไม่มีใครเหมือนคุณ
‎และผมเข้าใจแล้วว่า ‎ชีวิตผมต้องการคุณ ไม่ว่าจะอยู่ในรูปแบบใด
‎มากลบฝังอดีตและ…
‎คิดว่าสิ่งที่ผมพยายามจะสื่อคือ…
‎ผม…
‎ผมอยากให้เรากลับมาเป็นเพื่อนกัน
‎ฉันก็คิดเช่นเดียวกัน
‎เมื่อเช้านี้เอง ผมเพิ่งรับรู้ถึงกรงขัง
‎ซึ่งความชิงชังของผมสร้างขึ้นภายในใจ
‎ผมหวังจากใจจริงว่าคุณจะได้พบรัก ‎ไม่ว่าคุณต้องตามหามันที่ใด
‎และผมขอขอบคุณ
‎จากก้นบึ้งของหัวใจ ‎สำหรับมิตรภาพที่คุณหยิบยื่นให้
‎ขอบคุณครับ
‎ขอบคุณค่ะ
‎ถ้าอย่างนั้นก็…
‎เยี่ยมยอด
‎ดีที่ได้พูด
‎ฉันหวังจริงๆ ว่าคุณจะเปิดใจ ‎ต่อการก้าวหน้าในตำแหน่งแม่ทัพเรือ
‎ใครๆ ก็กล่าวขวัญว่าคุณเป็นอัจฉริยะ
‎ฉันว่าพวกนั้นยังชมคุณน้อยเกินไป
‎พวกเขาไม่ได้รู้จักตัวจริงผม ‎ไม่ได้รู้ว่าอะไรทำให้ผมมีความสุข
‎แต่ฉันรู้
‎ฉันรู้จักคุณ
‎ฉันรู้ว่าคุณต้องการชีวิตที่ได้ทำประโยชน์
‎ฉันรู้ว่าคุณจะทำได้อย่างดีเยี่ยม
‎- อยากรู้ความลับอะไรสักอย่างไหม ‎- อยากเสมอ
‎ในช่วงเวลาคับขันที่สุดกลางทะเล
‎ยามที่ผมรู้สึกเคว้งคว้างสับสน
‎และไร้ความสามารถ
‎ผมถามตัวเองเสมอว่า
‎"ถ้าเป็นแอนน์จะทำอย่างไร"
‎นั่นช่วยให้ผมรู้ว่าจะต้องทำอะไรต่อ
‎แสร้งคิดว่าผมเป็นคุณ
‎- คุณปดฉัน ‎- เป็นเรื่องจริง
‎คุณเก่งที่สุดเสมอยามเมื่อมีเรื่องฉุกเฉิน
‎คิดเผื่อไว้รอความต้องการผู้อื่น
‎ตรงเป้าและมีประเด็น ใจเย็นแต่ช่างคิด
‎มีสติปัญญาเฉลียวฉลาดเกินพอดี
‎คุณช่างเป็นคนที่น่าทึ่งนัก
‎จนกระทั่งผมโกรธที่โลกนี้ ‎ไม่เปิดโอกาสให้คุณได้ทำงานรับใช้ชาติ
‎คุณจะเป็นแม่ทัพชั้นเลิศ
‎ขอบคุณ
‎อย่าว่ายออกไปไกลนัก แถวนี้มีคลื่นทะเลดูด
‎ขอโทษ ผมพยายามปกป้องคุณอีกแล้ว
‎ตามระเบียบพัก
‎ตอนนี้สถานะแย่กว่าอดีตคนรักกันอีก
‎เราเป็นเพื่อนกันแล้ว
‎ทีนี้คุณกลับมาขวางทางผม
‎- ขอโทษค่ะ ‎- ก่อนคุณจะไป…
‎ขออนุญาตแนะนำตัวอย่างเป็นทางการครับ
‎หรือคุณมีผู้ดูแลดักซุ่มรอจะไล่ผมไปอีก
‎เขาเป็นเพื่อนฉันค่ะ
‎และฉันเชื่อว่าเขาตีความจุดประสงค์ของคุณผิดไป
‎จุดประสงค์ของผม ‎ได้รับการตีความอย่างถูกต้องที่สุด
‎ผมตั้งใจให้คุณสังเกตเห็นผม
‎มิส ใช่ไหมครับ
‎ใช่ค่ะ
‎ง่ายดี ฉันชอบ
‎ผมจะได้พบคุณอีกไหม
‎คงต้องปล่อยไว้ในเงื้อมมือโชคชะตา
‎นั่นแปลว่าฉันยังไม่ได้ตัดสินใจ
‎อะไร
‎มีอะไรรึ พี่แอนน์
‎ชายที่เดินสวนกับเราเมื่อวานนี้
‎ขอโทษนะคะ คุณผู้ชายที่เพิ่งจากไปนั้น ‎เขาเป็นใครบอกได้ไหม
‎นั่นมิสเตอร์วิลเลียม วอลเตอร์ เอลเลียตค่ะ ‎กำลังมุ่งหน้าไปบาธ
‎แน่สินะ รถม้าต้องออกไปทันทีที่ฉันมาถึงหน้าต่าง
‎- ญาติรึ ‎- ไม่ใช่แค่ญาติ
‎เป็นทายาทของคุณพ่อเรา ‎เราควรรีบเขียนจดหมายถึงท่านโดยด่วน
‎นั่นไม่ใช่ข่าวดีแน่ๆ เธอรู้ดี
‎คุณพ่อจะต้องโมโหมาก
‎- เกิดอะไรขึ้นระหว่างสองคนนั้น ‎- คุณพ่อฉันกับมิสเตอร์เอลเลียตไม่คุยกัน
‎- ฉันล่ะชอบเรื่องซุบซิบในตระกูลจริงเชียว ‎- เล่าหน่อย
‎เขาก็จะได้สืบทอดตำแหน่งบารอเน็ตและที่ดิน
‎คุณพ่อหวังให้เขาแต่งงานกับพี่เอลิซาเบธ ‎เพื่อให้ตำแหน่งคงอยู่ในสายเลือดตรง
‎แต่เขาปฏิเสธ
‎ได้ข่าวว่าเขาแต่งงาน ‎กับหญิงอเมริกันซึ่งไม่มีใครรู้จัก
‎ตอนได้ข่าว คุณพ่อปาจานข้ามห้องเลยทีเดียว
‎- เมื่อกี้มิสเตอร์เอลเลียตใส่ชุดไว้ทุกข์ไม่ใช่รึ ‎- ภรรยาเขาเสียแล้ว
‎เธอคงเกลียดเขาที่สร้างความอับอายให้ตระกูล
‎อันที่จริง ฉันว่า ‎นั่นเป็นคุณสมบัติชั้นยอดที่สุดของเขา
‎เขาโชคดีมากที่ได้พบลุยซ่า
‎เขาได้บอกคุณไหมว่าเขารู้สึกเช่นไร
‎เปล่า แต่เธอบอก
‎ค่อนข้างชันนะ ระวังด้วย
‎ขอบคุณค่ะ
‎ระวังด้วยครับ
‎รับหน่อยค่ะ ผู้การ
‎อ้าว ตายจริง
‎เอาละ เมื่อกี้แค่ซ้อมนะคะ ขออีกรอบ
‎อย่า ลุยซ่า แค่นั้นพอแล้ว ไม่เอา
‎ฉันจะกระโดด คุณจะรับหรือไม่ก็ตามใจ
‎- ลุยซ่า ‎- ไม่นะๆ
‎อย่า อย่ายกตัวเธอ ลุยซ่า
‎ได้ยินฉันไหม ต้องเรียกหมอ
‎ผมจะไปตาม
‎ขอคนที่รู้ทางในเมือง เบนิค ตามหมอมา
‎- ให้ไวด้วย! ‎- ลุยซ่า
‎- แอนน์ บอกหน่อย ผมทำอะไรได้ ‎- แค่ต้องรอค่ะ
‎เธอยังหายใจอยู่ ไม่เป็นไร เธอยังหายใจ
‎ศีรษะกระทบกระเทือนอย่างแรง
‎แต่ผมเคยเห็นคนที่บาดเจ็บร้ายแรงกว่านี้ก็ยังหาย
‎ยังสามารถคิดในแง่ดีได้
‎- ปล่อยให้เธอพักก่อน ‎- ค่ะ
‎- ให้เธออยู่ที่นี่ก่อนได้ไหม ‎- ได้สิ
‎แค่นี้คุณก็ช่วยเรามากแล้ว ‎เรารบกวนต่อไม่ได้
‎เธออยู่ได้นานเท่าที่จำเป็น ‎และใครก็ตามที่ไม่ถือถ้าจะต้องนอนพื้น
‎อยู่เป็นเพื่อนเธอได้เสมอ
‎แอนน์ควรอยู่เพื่อช่วยคุณครับ มิสซิสฮาร์วิลล์
‎ไม่มีใครที่มีความสามารถไร้ที่ติอย่างแอนน์
‎- คุณอยู่ได้ใช่ไหม ‎- ได้สิ
‎ฉันทำใจกลับไม่ได้จนกว่าพี่จะฟื้น
‎- ผมจะไปส่งข่าวที่บ้านมัสโกรฟเอง ‎- ขอบคุณค่ะ
‎ขอบคุณครับ รบกวนพา ‎แมรี่กับเฮนเรียตต้ากลับด้วยได้ไหม
‎พาฉันกลับรึ
‎ลูกๆ ไง แมรี่
‎ให้ลูกอยู่กับพ่อแม่ผมต่ออีกคืนไม่ได้หรอก ‎คราวก่อนเกือบทำบ้านไฟไหม้ทั้งหลัง
‎ทำไมต้องให้พี่แอนน์อยู่
‎พี่แอนน์ไม่มีประโยชน์อะไรต่อลุยซ่า
‎โธ่ แมรี่
‎แมรี่ ผมเข้าใจว่า
‎คุณเป็นภูมิแพ้ ‎บ้านที่มีคนรับใช้น้อยกว่าห้าคนใช่ไหม
‎คุณไม่กลัวว่าจะติดเชื้อโรครึ
‎ฉันไม่กลับ เดินทางดีๆ นะพี่แอนน์
‎ไม่ใช่ความผิดคุณ คุณห้ามเธอไม่ให้กระโดดแล้ว
‎ห้ามด้วยคำพูด ใช่
‎- แต่ในทางอื่นๆ… ‎- ในทางอื่นใดกัน
‎ผมทำให้เธอเชื่อว่าผมเป็นคนที่ ‎พร้อมจะรับตัวเธอไว้
‎คุณไปทำแบบนั้นได้อย่างไรกัน
‎ผมรู้ว่าเธอมีใจให้ผม
‎แต่กลับไม่ได้แสดงท่าทีที่ทำให้เธอต้องตัดใจ
‎เห็นชัดๆ ว่ามันนำมาสู่เหตุครั้งนี้
‎ถ้าไม่ได้เกิดเรื่องนี้ขึ้น
‎เราคงได้แต่คิดว่าชีวิตเราจะเป็นอย่างไร
‎ตอนนี้ผมต้องรับผิดชอบในตัวเธอแล้ว
‎ผมจะบอกพ่อแม่ของเธออย่างไร
‎บอกอย่างสงบ
‎ตรงไปตรงมา
‎และมอบความช่วยเหลือตามที่พวกเขาต้องการ
‎โชคดีนะคะ
‎แล้วคุณจะทำอย่างไรต่อไป
‎ฉันต้องไปที่บาธ
‎ขอบคุณครับ
‎สำหรับทุกสิ่งทุกอย่าง
‎เหตุไฉน
‎ชีวิตเราจึงยังคงนิ่งงันอยู่ได้
‎ราวกับชีวิตตั้งใจ ‎ต่อต้านความเปลี่ยนแปลงเป็นปีๆ แต่แล้ว…
‎กลับถูกเรื่องราวใหม่ๆ ไหลบ่าท่วมท้นเข้ามา ‎โดยไม่มีการเตือนล่วงหน้า
‎ภายในระยะเวลาเพียงไม่กี่สัปดาห์
‎เราแทบรำลึกถึงชีวิตก่อนกระแสน้ำหลากนี้ไม่ได้
‎น่าสงสารนัก คุณพ่อคุณแม่ของเธอเป็นอย่างไร
‎ยังตกใจเสียขวัญอยู่ค่ะ ‎แต่พยายามจะมีความหวัง
‎เฮ้อ พวกเขาก็คงทำได้แค่นั้น
‎ทีนี้ อยู่ไหนกันนะ
‎อยู่ไหนกัน
‎ไม่เป็นไรค่ะ ไม่มีก็ได้
‎ฉันอยากให้วันนี้ไร้ที่ติสำหรับเธอ
‎พูดอะไรอย่างนั้นคะ ‎แค่ได้อยู่ที่นี่กับคุณก็ดีใจแล้ว
‎ไม่ได้ๆ ถ้าไม่มีมาคารูนไม่นับเป็นปิกนิก
‎เป็นเฮนรี่ต้องดิ้นพราดแน่ ‎ถ้าพวกนั้นลืมเตรียมขนมหวานมาด้วย
‎คุณโชคดีนะคะที่ฉันไม่ชอบมาคารูนเท่าไร
‎- อืม ‎- และฉันไม่ใช่เฮนรี่
‎ไม่ใช่จริงๆ
‎ไม่มีใครเหมือนเขา
‎คุณเคยคิดจะคบกับใครคนอื่นไหมคะ
‎มีคนเสนอตัวหลายคนแล้วนี่
‎รู้ไหมว่าฉันชอบอยู่กับใครมากที่สุด
‎กับตัวเอง
‎มันมีสาเหตุว่าทำไมพ่อม่ายตายไว ‎แต่สาวโสดอายุยืนที่สุด
‎พวกเราเป็นคนที่อยู่ด้วยแล้วสบายใจ
‎แต่คุณเคยคิดถึงการ… มีคนอยู่ด้วยไหม
‎คิดว่าทำไมฉันถึงเดินทางไปยุโรปบ่อยๆ กันล่ะ
‎เลดี้รัสเซล!
‎ไม่น่ากินอิ่มขนาดนี้เลย ‎คืนนี้ก็ต้องเลี้ยงใหญ่กันอีกแน่
‎- เราจะได้พบกับมิสเตอร์เอลเลียตผู้อื้อฉาว ‎- ทำไมเขาถึงคิดมาเอาใจคุณพ่อตอนนี้
‎แน่นอน เอลิซาเบธคิดทึกทักเอาว่า ‎หล่อนจูงใจให้เขามา
‎ด้วยเสน่ห์เหลือร้ายของตัวเอง
‎มิสเตอร์เอลเลียตไม่ได้ประโยชน์จากคุณพ่อฉัน
‎เขารวยกว่า ‎และไม่ว่าอย่างไรก็จะได้ตำแหน่งอยู่ดี
‎- เขาต้องกำลังอยากได้อะไรสักอย่าง ‎- ทำไมเธอถึงระแวงเขาอย่างนั้น
‎เพราะใครก็ตามที่มีเสน่ห์ขนาดนั้น ‎ต้องมีจุดประสงค์แฝงแน่ๆ
‎- มีอะไรที่เธอไม่ได้บอกฉันรึ ‎- ฉันได้เจอมิสเตอร์เอลเลียตแล้วค่ะ
‎และเขามีเสน่ห์
‎มีเสน่ห์มากทีเดียว
‎เธอเคยพบเขารึ
‎เจอที่ไลม์ค่ะ แต่เราทั้งคู่ไม่รู้ว่าอีกฝ่ายเป็นใคร
‎- นี่ฉันได้กลิ่นดอกรักผลิบานรึเปล่า ‎- เรื่องนั้นไม่มีทางเกิดขึ้นแน่
‎- เพราะอะไร ‎- เพราะเขาเป็นพวกคะแนนเต็มสิบ
‎ฉันไม่เคยไว้ใจคนที่ได้คะแนนเต็ม
‎(บาธ)
‎ถึงแล้วจ้ะ
‎นี่คือที่คุณพ่อคิดว่าจะลดค่าใช้จ่ายรึ
‎อย่างน้อยก็เป็นจุดเริ่มต้น
‎อย่าบังคับกันเลย
‎กล้าๆ หน่อยจ้ะ ที่รัก
‎เจอกันคืนนี้นะ
‎- แอนน์ ดีมากที่เธอมาเสียที ‎- หมายความว่าอย่างไร
‎มิสเตอร์เอลเลียตกำลังจะมา ‎พี่อยากให้เขาเห็นว่าพี่ดูดีแค่ไหนเทียบกับเธอ
‎- ดีใจที่ได้กลับบ้าน ‎- คิดสิ
‎เขาเฝ้าฟูมฟักใจรักพี่มาเกือบสิบปี
‎น่าสงสาร คงทรมานมาก
‎แน่สิ เขาทรมานตลอดชีวิตสมรสที่หนีพี่ไปแต่ง
‎ช่างบ้าบอแท้ๆ นะ ‎เขาคงหลงคิดว่าพี่อยู่สูงเกินเอื้อม
‎ฉันคิดหาเหตุผลอื่นไม่ออกเลยล่ะ
‎พี่ไม่เคยแน่ใจเสียทีว่าเธอแอบกัดพี่หรือเปล่า
‎แต่พี่ไม่ให้ค่าความเห็นของเธอ ‎จนกระทั่งไม่ถือสาก็ได้
‎อ้าว แอนน์ จะใส่ชุดนั้นรึ ‎มิสเตอร์เอลเลียตใกล้มาถึงแล้วนะ
‎หนูประหลาดใจที่พ่อยกโทษให้เขาเร็วปานนี้ ‎ทั้งที่เขาทำพ่อทรมาน
‎ทรมานอะไร
‎อ้าว ก็เขาเหยียดหยามพ่อหลายครั้ง
‎เขาปฏิเสธว่าไม่เคยพูด
‎คุณพ่อ เขาพูดต่อหน้า
‎เขาปฏิเสธอย่างหนักแน่นมาก
‎โอ๊ะ เขามาแล้ว
‎เปิดประตู แอนน์ อย่าเดินหลังค่อม
‎เร็วสิ
‎จะบ้า
‎ขอบคุณครับ
‎ดูเหมือนชะตาจะอยู่ข้างผม
‎ฉันคือแอนน์ ญาติคุณค่ะ
‎ญาติรึ น่าสนใจ
‎ถือว่าพัฒนาขึ้นจากคนที่เดินสวนกัน ‎แต่ยังไปไม่ถึง "สุดที่รัก"
‎แต่ผมพร้อมจะออกแรงชิงตำแหน่ง
‎ฉันช่างโชคดี ‎ทั้งเก่งกลเอาใจและขยันทำงานหนัก
‎อย่าลืมว่ารวยด้วย
‎โชคดีที่มีคุณคอยย้ำให้เรารู้
‎- นี่มันเรื่องพิลึกพิลั่นอะไรกัน ‎- ไม่ต้องห่วงค่ะพี่ เขาแค่ซ้อมกับฉัน
‎ไปกันเลยไหม
‎ถ้าเข้าใจไม่ผิด คุณมาหาพี่สาวฉันบ่อยทีเดียว
‎พี่ยินดีมากที่คุณสนใจ
‎อ้อ ดีจริงที่ได้ทราบว่าพี่สาวคุณ ‎รู้จักความยินดีกับเขาด้วย
‎แต่เรื่องรักเป็นเรื่องสุดท้ายในใจผม ‎จนกระทั่งวันนี้
‎อ้าว หากคุณไม่ได้มาด้วยเรื่องทาบทาม ‎ถ้าอย่างนั้น…
‎เรื่องมิสซิสเคลย์น่ะครับ
‎มิสซิสเคลย์รึ
‎เมื่อหนึ่งเดือนก่อนผมได้ข่าวว่า ‎คุณลุงญาติห่างๆ ของผมย้ายมาอยู่ที่บาธ
‎พร้อมกับหญิงซึ่งมีชาติกำเนิดต้อยต่ำ
‎เสียงจากหลายสายคาดว่าเธอหวังจะจับเขา ‎หากสมรสกันคงเป็นเรื่องอื้อฉาว
‎คุณห่วงชื่อเสียงของคุณพ่อฉันด้วยรึ
‎โอ๊ย ไม่ ไม่ใช่เลย
‎ผมเป็นห่วงว่าเขาจะมีลูกชาย ‎แล้วลูกชายคนนั้นจะปล้นตำแหน่งผมไป
‎และที่ดินของผมด้วย
‎แผนของผมคือทำทุกวิถีทางเพื่อขัดขวางเรื่องนั้น
‎ผมบอกแล้ว ผมพร้อมจะออกแรงเพื่อตำแหน่ง
‎ต้องเรียนตามตรง คุณพูดตรงจนฉันประทับใจ
‎ไม่ค่อยเจอใช่ไหมล่ะ
‎ผมดีใจมากที่ได้พบคุณอีก
‎ได้ข่าวเรื่องอุบัติเหตุที่เกิดกับคณะของคุณ ‎หลังจากผมออกจากไลม์
‎เธอเป็นอย่างไรบ้าง
‎ยังคงต้องนอนติดเตียง แต่ดีขึ้นมากแล้วค่ะ
‎ฉันเพิ่งได้ข่าวเมื่อเช้านี้
‎ขอบคุณค่ะที่ถาม
‎- คุณคงทุกข์ใจมาก ‎- ฉันทุกข์น้อยกว่าใครเพื่อน
‎คุณเป็นคนจิตใจอ่อนโยน ‎คุณเห็นอกเห็นใจคนรอบข้างอย่างลึกล้ำ
‎เรื่องนี้ต้องบีบคั้นหัวใจน่าดู ‎ผมเสียใจด้วยที่คุณต้องผจญกับมัน
‎ขอบคุณค่ะ
‎เล่นดีมากจ้ะ
‎- เชิญเลย ฉันอนุญาตเต็มที่ ‎- ผมไม่กล้าทำอะไรทั้งนั้นถ้าคุณไม่ยอม
‎- ไชโย!
‎ไชโย เล่นได้ดีมากครับ คุณผู้หญิง
‎เขาตั้งใจพูดตรงเพราะหวังให้ฉันไม่ตั้งตัว
‎ไม่ได้ผลหรอก
‎ยังไม่ได้ผล
‎อาจจะไม่ได้ผลเลย
‎ใช่ไหม
‎โอ๊ย
‎- มีอะไร ‎- สุขล้น
‎ขอโทษ พ่อกำลังมีความสุขล้น
‎ไวเคาน์เตสหม้ายดาริมเปิลและลูกสาว
‎มิสคาร์เทอเร็ตผู้ทรงเกียรติ
‎มาที่บาธ
‎แอบซ้อมกันตอนหนูหลับหรือเปล่านี่
‎ญาติแท้ๆ ของเรา!
‎ญาติรึ ฉันชอบญาติ!
‎ญาติเป็นคำที่ใช้กับ ‎คนที่อยู่ในต้นตระกูลสายเดียวกัน
‎ไม่ได้นับกว้างๆ ทั้งป่า
‎ตระกูลดาริมเปิลไม่รู้ด้วยซ้ำว่าเรามีตัวตน
‎หากมีการนำเสนอด้วยภาพสักเล็กน้อย
‎เราจะอธิบายความสัมพันธ์ในเครือญาติ ‎จบได้ภายใน 45 นาทีแน่นอน
‎- ทำไปทำไม ‎- ทำไมรึ
‎คนเหล่านี้เป็นราชนิกุล ‎ใครๆ ก็อยากเข้าใกล้ทั้งน้ัน
‎แต่ทำแล้วมีประโยชน์อะไรกัน
‎แอนน์ อย่าตั้งใจโง่ได้ไหม
‎เร็วเข้า! เอาชุดหรูที่สุดออกมา
‎เรากำลังจะได้สัมผัสกับความ… สูงศักดิ์
‎บางครั้ง ฉันจะฝัน
‎เห็นปลาหมึกยักษ์ดูดหน้า ‎และในขณะที่ฉันดิ้นรนอยู่นั้น
‎ฉันก็เพิ่งสังเกตว่าแขนกลายเป็นหนวด
‎ฉันผลักมันออกไปไม่ได้
‎และแน่นอน สุดท้ายฉันก็เพิ่งรู้ตัวว่าฉันคือ…
‎ปลาหมึกยักษ์ตัวนั้น และฉัน…
‎กำลังดูดหน้า…
‎ตัวเอง
‎เช่นเดียวกับชีวิตคนเรา
‎บ่อยครั้ง คนที่เรามองว่าเป็นอริ
‎แท้จริงแล้วเป็นเงาของตัวเราเอง
‎พูดได้ดีมาก มิสเตอร์เอลเลียต
‎หากครั้งหน้าคุณเจอเจ้าปลาหมึกยักษ์นั่น ‎มิสเอลเลียต
‎คุณน่าจะลองกอดมัน แทนที่จะพยายามปลดออก
‎โอบหนวดปลาหมึกรุงรังรอบตัวมันเสีย
‎และยอมให้ตัวเองถูกกลืนกินเข้าไป
‎ฝันไปเถอะ มิสเตอร์เอลเลียต
‎ฉันก็ฝันด้วย
‎ตอนนั้นฉันกินชีส
‎ช่วงใกล้เวลาเข้านอนมากไปหน่อย
‎ช่างประสบความสำเร็จอย่างงดงาม
‎ฉันนึกแล้วว่าต้องสำเร็จ
‎เสน่ห์ของคุณเกินห้ามใจมาก เซอร์วอลเตอร์ ‎ต่อให้เป็นราชนิกุลก็ตาม
‎ญาติสูงศักดิ์ของคุณทำให้ผิดหวังสินะ
‎อย่าให้ผู้หญิงน่าเกลียดคนนั้นแต่งงานกับพ่อคุณนะ
‎ตอบฉันหน่อยสิคะ
‎คุณอยากไปขวางไม่ให้มิสซิสเคลย์แต่งกับคุณพ่อฉัน
‎มากกว่าที่จะคุยกับฉันอีกรึ
‎ปลาหมึกยักษ์ที่รัก ไม่ใกล้เคียงกันด้วยซ้ำ
‎รู้ไหม…
‎ฉันเริ่มถูกใจคุณมากขึ้นแล้ว
‎พูดอย่างนี้ผมระแวงนะ
‎น่าสนใจมากที่สุดจริงๆ ใช่ไหม
‎ทุกคนต้องเป็นคนน่าสนใจรึ
‎ไม่ใช่เลย ใครจะเป็นคนน่าเบื่อแค่ไหน ‎ก็เป็นเรื่องของเขา
‎ตราบใดที่ฉันไม่ต้องไปนั่งคุยด้วย
‎แล้วเขาล่ะ
‎เขาก็ช่วยผ่อนหนักเป็นเบาได้ ‎มากกว่าที่คาดคิดไว้
‎เมื่อคืนก่อนเขาพูดยกยอเธอใหญ่ ‎จนฉันคิดว่ามีการติดอกติดใจกันเข้าแล้ว
‎มิสเตอร์เอลเลียตจะติดใจมันฝรั่งก็ยังได้ ‎ถ้ามีผลประโยชน์
‎ถึงแม้เอลิซาเบธพอใจที่จะอยู่กับบ้านตลอดไป
‎ชีวิตแบบนั้นจะขังจนเธอตายทั้งเป็น
‎ฉันแค่อยากบอกว่า ‎ฉันหวังว่าเธอจะยอมรับมิสเตอร์เอลเลียต
‎หากเขาเสนอตัว
‎วัดจากการที่คุณรู้จักเขาเป็นอย่างดีรึ
‎ฉันอาจไม่ได้รู้จักเขาเป็นอย่างดี ‎แต่ฉันรู้จักเธอเป็นอย่างดี
‎เขาไม่เพียงแต่รวยและมารยาทงาม
‎ฉันเชื่อว่าเธอก็เริ่มสนใจเขาเช่นกัน
‎ไม่อย่างนั้นฉันไม่มีทางแนะนำเด็ดขาด
‎ฉันยอมรับค่ะ ก็มีความสนใจอยู่บ้าง
‎แต่ฉันอยากขอให้เชื่อสักครั้งว่า ‎ฉันสามารถตัดสินใจเองได้
‎ฉันต้องฟังคำสั่งของหัวใจตัวเอง
‎ฉันเคยลองทางเลือกอื่นแล้ว ‎จะไม่มีวันยกโทษให้ตัวเองเลย
‎แปลว่าเธอจะไม่มีวันยกโทษให้ฉัน
‎ฉันแค่คิดว่าในสถานการณ์นี้…
‎สถานการณ์อะไร
‎ข่าวการหมั้นหมายน่ะสิ ‎เวนท์เวิร์ธกับลุยซ่า
‎อ้าว ฉันนึกว่าเธอได้ข่าวแล้ว
‎ทุกคนพูดกันทั่วเรื่องลุยซ่ากับผู้การของเธอ
‎ที่รักจ๊ะ
‎ฉันช่วยอะไรได้บ้าง
‎ช่วยปล่อยให้ฉันอยู่คนเดียวค่ะ
‎ฉันจะคอยเป็นกำลังใจเมื่อเธอต้องการนะ
‎ฉันนึกภาพตัวเอง
‎เผชิญหน้ากับจังหวะนี้ของชีวิต
‎ด้วยความสง่างาม
‎ฉันจะทำให้ทั้งตัวเองและทุกคนต้องทึ่ง
‎กับความสงบทรงเกียรติของฉัน
‎และความอดทนข่มกลั้น
‎คนต้องตั้งอนุสาวรีย์เป็นเกียรติให้
‎"ด้วยความอาลัยต่อแอนน์ เอลเลียต
‎ผู้ต้องพบกับการสูญเสียอย่างมหาศาล
‎แต่ยังสามารถสำรวมจิตใจและกิริยา ‎ได้อย่างน่าประทับใจยิ่ง"
‎แอนน์
‎คุณมาที่นี่
‎ใช่ ผมมาจริง
‎คุณมาคนเดียวรึ
‎ฉันกำลังรอเพื่อนอยู่
‎อ้อ
‎เราติดฝนค่ะ เขาออกไปเรียกรถม้า
‎เขามีเสน่ห์ไม่ใช่น้อย
‎- ดีใจที่ได้ยินอย่างนั้น ‎- เขาทำให้ฉันหัวเราะได้
‎ดีนะที่ได้หัวเราะ
‎แอนน์ คุณยังไม่ได้ข่าวเรื่องการหมั้น
‎ขออภัย ฝนตกทีไรม้าตื่นแทบแย่
‎- มิสเตอร์เอลเลียต ขออนุญาตแนะนำ… ‎- เราจำกันได้
‎จำได้
‎นี่ผู้การเวนท์เวิร์ธค่ะ
‎ใช่ ผู้การเวนท์เวิร์ธ เพื่อนของคุณ
‎ดีใจที่ได้มีโอกาสขออภัย ‎กับความประพฤติของผมที่ไลม์
‎ตอนนั้นเป็นเพราะผมตะลึงกับ…
‎สัตว์โลกที่แสนตื่นตาผู้นี้
‎อย่าเรียกฉันว่าสัตว์โลกสิ
‎ช่างตื่นตาในร่าง…
‎ผู้หญิงไง
‎- ใช้คำว่าสัตว์โลกผิดตรงไหน ‎- เอาไว้ค่อยไปคุยกันนะคะ
‎สองคนนี้รออะไรอยู่นานนัก
‎ขอประเดี๋ยวเดียว
‎พรุ่งนี้มีงานแสดงดนตรี สนใจมาด้วยกันไหม
‎ผมไม่อยากเข้าไปรบกวน
‎รบกวนอะไร
‎แสดงว่าคุณจะมาได้ เยี่ยมเลย
‎เราจะเป็นคู่สี่ คุณ เธอ คุณผู้หญิงคนนั้นกับผม
‎เขาไม่เหมือนใครดีนะ
‎อาจเรียกได้ว่ามีเอกลักษณ์
‎ดีใจที่เห็นว่าคุณมีความสุข
‎ขอบคุณค่ะ
‎ฉันหวังว่าคุณจะมีความสุขเช่นกัน
‎แอนน์ ผมว่าเราควรไปกันแล้ว
‎พรุ่งนี้พบกันนะ
‎- แอนน์! เร็วเข้า! ‎- ขึ้นไปเลย
‎สวัสดีครับ
‎ไปกันเลยไหม
‎ลุยซ่าเป็นอย่างไรบ้างคะ
‎เกือบจะหายสนิทแล้ว
‎แต่ก็ยังฟื้นตัวอย่างช้าๆ
‎คงต้องใช้เวลาและความรัก ‎ฟูมฟักจนผ่านช่วงนี้ไปได้
‎ดีค่ะ
‎ตราบเท่าที่คุณยังอยู่ที่บาธ ‎ฉันหวังว่าเราจะได้พบกันเรื่อยๆ
‎ผมไม่แน่ใจว่าจะอยู่ที่นี่อีกนานแค่ไหน
‎ผมกำลังต้องตัดสินใจครั้งใหญ่ในชีวิต
‎เพิ่งได้ข้อเสนอให้รับตำแหน่งบนเรือ
‎เรือจะออกจากท่าไปมอลตาวันเสาร์นี้ ‎ผมเหลือเวลาตัดสินใจไม่มาก
‎ฟังแล้วน่าตื่นเต้นมากค่ะ
‎น่าตื่นเต้นจริงๆ
‎ผมรักงานของผม ยินดีที่จะรับใช้ชาติ แต่…
‎ขออภัยที่ต้องขัดจังหวะ ‎แต่ขอขโมยตัวแอนน์ของผมสักครู่
‎เธอพูดภาษาอิตาเลียนได้คล่องด้วย ‎เชื่อเลยไหมเล่า
‎- อยากให้ช่วยแปลสูจิบัตร ‎- สักครู่แล้วจะไปค่ะ
‎แอนน์ ต้องให้ลูกมาแปลอิตาเลียนให้ญาติเรา
‎หวังว่าคุณจะสามารถมาร่วมงานแต่งงานได้
‎ถ้าคุณไม่มา แอนน์คงใจสลาย
‎ผมรู้ว่าเธอให้ค่ากับมิตรภาพของคุณขนาดไหน
‎เฟรดริก!
‎ฉันนึกว่าเราจะได้คุยกันต่อ
‎ผมไม่แน่ใจว่าจะมีโอกาสแล้ว
‎ผมเพิ่งตัดสินใจ ผมจะออกทะเล ‎มีเรื่องอีกมากต้องสะสางก่อนวันเสาร์
‎ขออภัย ผมมาขัดจังหวะอีกแล้ว
‎ไม่เป็นไร ผมต่างหากที่มาขัดจังหวะ
‎ขอให้สนุกกับองก์ที่สอง
‎เราสนุกแน่
‎- ผมไม่ได้ตั้งใจทำให้เคือง… ‎- ถ้าคุณจะฟังฉันหน่อย
‎คุณขัดจังหวะผม ‎ขอผมพูดสิ่งที่อยู่ในใจผมก่อน
‎ผมเป็นมือใหม่กับความรู้สึกแท้จริงจากใจแบบนี้
‎ผมกำลังพยายามหัดจากคุณ เพื่อคุณ
‎คุณดีเกินตัวผมไปมาก และผมกำลังกลัวสุดชีวิต
‎แต่ผมอยากขอให้คุณมาเป็นภรรยาผม
‎ไม่มีสิ่งใดจะทำให้ผมมีความสุขมากกว่านี้
‎ภรรยาคุณรึ
‎ใช่ ยังไม่ต้องตอบตอนนี้หรอก
‎แต่ขอร้อง โปรดรับไว้พิจารณา
‎ผู้การพูดถูกนะ
‎สุภาพบุรุษคนนั้นไม่เหมือนใครจริงๆ
‎ชาร์ลส เร็วเข้า!
‎นั่งรถม้านานจนขาเป็นเหน็บชา ‎พี่ต้องนวดให้หน่อย
‎แมรี่ มาทำอะไรที่นี่
‎ก็มารับพี่น่ะสิ
‎พี่ต้องกลับไปที่บ้านกับฉันและชาร์ลส ‎จะได้คอยฟังฉันพูด
‎เราแวะมาเยี่ยม
‎ตั้งแต่เกิดอุบัติเหตุกับลุยซ่า ‎ชีวิตดูช่างเปราะบางและผ่านไปเร็ว
‎ทำให้ฉันเพิ่งรู้ตัวว่าต้องหาเวลาอยู่ห่างๆ ลูกบ้าง
‎และมันไม่ยุติธรรมที่พี่กับพี่เอลิซาเบธ ‎ได้มาบันเทิงเริงใจที่นี่
‎กับมิสเตอร์เอลเลียตและญาติๆ ของเรา
‎แล้วไม่มีใครแนะนำฉันให้พวกเขารู้จักเลย
‎แม้จะเป็นศิลปินกระดาษแปะ ‎ที่ประสบความสำเร็จที่สุดในเราสามคน
‎โอ๊ะ แอนน์ ได้ข่าวหรือยัง
‎ลุยซ่าจะแต่งงานกับชาวเรือ
‎ส่วนเฮนเรียตต้าแต่งกับ ‎พ่อภัณฑารักษ์ซอมซ่อ เฮนรี่ เฮย์เตอร์
‎แมรี่ อย่าลืมรายการ
‎จริงสินะ
‎คุณหมอคิดว่าจะเป็นผลดี ‎หากฉันหัดรู้สำนึกต่อเรื่องดีๆ ในชีวิต
‎ดังนั้นยามเกิดเรื่องเลวร้าย ‎ฉันต้องคิดถึงเรื่องที่น่ายินดี
‎ตัวอย่างเช่นการที่น้องทั้งสองของผม ‎กำลังตกหลุมรักและจะแต่งงาน
‎ไม่ นั่นไม่ทำให้ฉันยินดีเลย
‎ฉันยินดีกับทั้งคู่
‎แล้วฉันจะไปเยี่ยมทีหลัง
‎พี่จะไปไหน
‎มีธุระต้องทำ
‎ธุระอะไร
‎ข้างบนน่ะนะ พี่ไม่มีธุระ ‎พี่ไม่มีเพื่อนด้วยซ้ำ ญาติทุกคนก็อยู่ในบ้านนี้
‎ผมไม่อยากตอกย้ำคำของภรรยา
‎แต่ผมได้รับคำสั่งห้ามกลับไปถ้าคุณไม่มากับเรา
‎งานนี้เหมือนรวมคณะที่ไลม์อีกครั้ง
‎ผู้การฮาร์วิลล์ติดใจคุณมาก ‎และยินดีหากจะมีโอกาส
‎ได้ทำความรู้จักคุณต่ออีก
‎เขาเพิ่งแยกไปตามตัวเวนท์เวิร์ธนี่เอง ‎น่าเสียดายหากคุณมีธุระอื่น
‎(ไวท์ฮาร์ทอินน์)
‎แอนน์
‎ฉันคิดถึงเธอมาก
‎เราต้องจัดงานเลี้ยงส่งเวนท์เวิร์ธก่อนขึ้นเรือ
‎แน่นอน ต้องดื่มกันหน่อย เล่นไพ่ด้วย
‎แต่เข้าใจว่าแอนน์จะมีธุระอื่น
‎ฉันเล่นไพ่ไม่เก่ง
‎แย่ที่สุดเท่าที่เคยเจอในชีวิต
‎นั่นเป็นสมัยก่อน เวลาเปลี่ยนคนได้
‎ฉันยังไม่ได้เปลี่ยนไปมากขนาดนั้น
‎ขอโทษที่ขัดจังหวะ แต่ฉันจะไม่หยุด
‎จนกว่าจะส่งจดหมายฉบับนั้น ‎ให้นายพลครอฟท์เรียบร้อย
‎แกหลบหลีกเก่งหาตัวยากนัก ‎ช่วงสองสามเดือนมานี้
‎ได้สิ
‎เราจบกันหรือยัง
‎คิดว่าอย่างนั้นค่ะ
‎อีกสักครู่จะตามไป
‎ดูคุณเศร้านะคะ ผู้การฮาร์วิลล์
‎ที่จริงผมควรจะดีใจ
‎ในที่สุดผู้การเบนิคก็พบรักใหม่
‎วิเศษเลยค่ะ ฉันนึกว่าคุณจะพอใจ
‎คุณตั้งใจอยากช่วยให้เขาหมดทุกข์หมดโศกแท้ๆ
‎แต่ผมไม่ทันคิดถึงผลที่จะกระทบกับใจตัวเอง
‎ราวกับความทุกข์ของเขา ‎ยังหล่อเลี้ยงให้น้องสาวผมมีชีวิตต่อได้
‎แฟนนี่อาภัพ น้องคงไม่ลืมเขาได้เร็วขนาดนี้
‎แหม นั่นเป็นเรื่องแน่นอนค่ะ
‎ผู้หญิงอย่างเราไม่ได้ลืมผู้ชาย ‎เร็วเท่าที่ผู้ชายลืมเรา
‎ความรักของผู้หญิงนั้นเกินข้อจำกัดเหตุผลใดๆ
‎เราห้ามใจกันไม่ได้
‎ผมคงไม่กล้าอ้างว่าชายกับหญิงต่างกันหรอกนะ
‎อ้อ แต่ฉันกล้า
‎อภิสิทธิ์เดียวที่เพศของฉันมีคือ ‎การรักได้ยาวนานที่สุด
‎รักแม้แต่ยามที่ความหวังหมดสิ้น
‎รักเพราะเราไม่มีทางเลือก
‎เขียนเสร็จแล้ว
‎ขอบใจ
‎ไม่มีใครเถียงชนะคุณหรอก
‎ฉันคิดว่าแฟนนี่จะดีใจถ้าได้รู้ว่าเบนิคมีคนคอยดูแล
‎แฟนนี่ไม่ใช่คนขี้หึงอยู่แล้ว
‎ผมยังสงสัยอยู่เลยว่า ‎เป็นวิญญาณของน้องสาวผมหรือเปล่า
‎ที่ทำให้ลุยซ่าลื่นล้มวันนั้น
‎โดยรู้อยู่ว่าสุดท้ายเธอจะตกอยู่ในอ้อมกอดใคร
‎ลุยซ่าหรือคะ
‎ผมบอกคุณแล้วไง
‎จักรวาลกะจังหวะได้แม่นยำไร้ที่ติ
‎ตอนที่คุณมีสติและบอกให้เบนิคไปตามหมอ
‎คุณคงไม่คิดเลยว่า ‎กำลังผลักให้ฟันเฟืองกลไกเริ่มหมุนไป
‎ผู้การ ฉันงงไปหมดแล้วค่ะ
‎ผมพูดถึงการที่ลุยซ่าหมั้นกับผู้การเบนิคไงเล่า
‎รักที่ค่อยๆ เติบโตอย่างมั่นคง
‎เพราะเขาคอยดูแลเธอไม่ห่าง ‎ระหว่างช่วงที่พักรักษาตัว
‎แล้วคุณคิดว่าผมพูดถึงอะไรกัน
‎ไม่ทราบค่ะ
‎ผมต้องไปส่งจดหมายนี้ให้ถึงมือนายพลครอฟท์
‎(แอนน์ เอลเลียต)
‎"แอนน์ที่รัก…
‎ผมไม่อาจทนฟังเงียบๆ ได้อีกต่อไป
‎แอนน์ คำของคุณเสียดแทงผมถึงจิตวิญญาณ
‎อย่าได้พูดว่าชายลืมได้ง่ายกว่าหญิง
‎หรือรักของเขานั้นดับสูญได้เร็วกว่า
‎นั่นทำให้ผมกึ่งทรมานและกึ่งมีความหวัง
‎ผมรู้ว่าคุณกำลังจะแต่งกับมิสเตอร์เอลเลียต ‎แต่ผมจำเป็นต้องบอกคุณ
‎คุณเท่านั้นคือเหตุผลที่ผมมายังบาธ
‎เพราะผมคิดและวางแผนชีวิต ‎เพื่อคุณเพียงคนเดียว
‎แต่แน่สิ คุณมองไม่ออก จะมองออกได้อย่างไร
‎เพราะรักของคุณนั้น ‎ไม่ได้คงอยู่ยืนยาวเท่ารักของผม"
‎"แอนน์…
‎ผมไม่เคยรักใครนอกจากคุณ
‎และคิดว่าคงไม่สามารถรักใครได้"
‎แอนน์
‎- ผมอธิบายได้… ‎- ขอให้มีความสุขทั้งสองคนค่ะ
‎"ผมคิดมานานว่าจะบอกคุณอย่างไร
‎แต่ความปวดใจที่รักคุณอยู่ข้างเดียว ‎ทำให้ผมได้แต่เงียบ
‎โปรดอย่าบอกว่าสายเกินไปแล้ว"
‎เฟรดริก!
‎"รักที่ผมมีให้คุณไม่เคยลดลงเลย"
‎ความรักมีหลายรูปแบบ
‎สำหรับบางคน คู่ชีวิตที่เหมาะสม ‎อาจเป็นความพยายามที่ส่งผลงอกงาม
‎หรือบางคน ‎แค่สื่อใจถึงกันได้อย่างแท้จริงก็เพียงพอ
‎ลูกอยู่ไหน
‎คนเราหารักด้วยจังหวะของตัวเองได้
‎(ท่องเที่ยวยุโรป - ‎หรูหราและไม่กระโตกกระตาก)
‎ไม่ว่าจะเป็นรักนอกกรอบเพียงไหน
‎อย่าให้ใครมากำหนดว่าเราต้องใช้ชีวิตอย่างไร
‎หรือต้องรักใคร
‎ฉันผ่านบทเรียนราคาแพงนั้นมาแล้ว
‎เอียงเครื่องวัดแดด ‎จนภาพดวงอาทิตย์แตะเส้นขอบฟ้า
‎ค่ะ ตรงกันแล้ว
‎มุมนั้นเรียกว่ามุมสายตา เราจะจดมุมนั้นไว้
‎จากนั้นจะใช้สมการคณิตศาสตร์ ‎คำนวณจากความสูงของผานั้น
‎เราก็จะกะประมาณเส้นรุ้งได้
‎แค่นี้เอง
‎ฉันจะไม่บอกใครแล้วกันว่า ‎การหาทิศทางในการเดินเรือนั้นง่ายแค่ไหน
‎มิฉะนั้นราชนาวีอาจเสื่อมเสียชื่อเสียง
‎ในนามของทัพเรือหลวง ‎ขอขอบคุณที่ไม่เผยความลับ
‎ฉันกำลังคิดอยู่ว่า ‎เราน่าจะขึ้นบกที่เวนิสเที่ยวกันเพลินๆ สักนิด
‎ก่อนจะไปคอนสแตนติโนเปิล
‎รู้ไหมว่าการกลับลำเรือ ‎ต้องใช้ความพยายามเท่าใด
‎รู้สิ
‎รู้จากประสบการณ์ตรงทีเดียวล่ะ
‎(สร้างจากนวนิยาย Persuasion ‎จากปลายปากกาของเจน ออสเต็น)
‎คำบรรยายโดย ศันสนีย์ โอบอ้อม